Pad broja novozaraženih u Srbiji, jedna osoba preminula od korone u KC Niš\nIzvor: JužneVesti.com, 10.Avg.2020, 16:02\nNa specijalizovanom sajtu Ministarstva zdravlja stoji da su u poslednja 24 sata detektovana 163 nova slučaja virusa korona, što je najmanje novozaraženih u poslednjih mesec i po dana. Iz Kliničkog centra Niš saopštavaju da je u ovoj ustanovi hospitalizovano 229 pacijenata, a da je kod njih 98 potvrđeno prisustvo novog virusa.\nOd njih 98, troje je dece, a sva su, navode u KC Niš, u stabilnom stanju. Njih 11 >> Pročitaj celu vest na sajtu JužneVesti.com << je priključeno na respiratore i, kažu, u jako teškom stanju, dok je jedna osoba preminula.\nSvi pacijenti su pod 24-časovnim nadzorom i detaljnim monitoringom životnih funkcija od strane lekara i medicinskog osoblja niškog Kliničkog centra. Njihov klinički status se procenjuje iz minuta u minut, a terapijske mere preduzimaju u odnosu na terapijski odgovor - navode u KC Niš.\nU leskovačkoj bolnici je, prema podacima KC Niš, hospitalizovano 77 ljudi, kod 31 je potvrđeno prisustvo kovida. U surduličkoj je 45 hospitalizovano, 32 pozitivnih.\nU Srbiji je od 6.819 testiranih njih 163 bilo pozitivno, a poslednji put je manje od toga bilo 25. juna. Još pet osoba je preminulo, a njih 107 je na respiratorima.\nJuznaSrbija.info: U Srbiji 163 nova slučja virusa korona, preminulo 5 pacijenata - u KC Niš preminuo jedan pacijent\nU kovid objektima u Nišu hospitalizovano je 229 pacijenata, a u prethodna 24 časa umro je još jedan oboleli sa potvrđenim korona virusom, saopštila je danas uprava Kliničkog centra (KC) u Nišu.


SEEbiz.eu / HR / Srpski BDP u prvom kvartalu porastao 2,3%\nDatum objave: 01.05.2019. - 09:35:52\nBEOGRAD - Realni rast bruto domaćeg proizvoda (BDP) Srbije u prvom kvartalu 2019. godine u odnosu na isti period prethodne godine iznosio je 2,3 %, saopštio je Republički zavod za statistiku.\nBudžetom je za ovu godinu planiran rast BDP-a od 3,5%. U 2018. rast BDP-a Srbije bio je 4,4%.\nndustrijska proizvodnja je porasla u martu 2019. godine za 2,3 odsto u odnosu na prosek 2018. godine, dok je u odnosu na isti mesec prošle godine bila manja za 2,8 odsto, saopštio je Republički zavod za statistiku.\nU periodu januar-mart 2019. godine, industrijska proizvodnja bila je manja za 1,9 odsto u odosu na isti period 2018. godine.\nNajveći uticaj na pad industrijske proizvodnje u martu 2019. godine, u odnosu na isti mesec 2018, imali su proizvodnja derivata nafte, proizvodnja hemikalija i hemijskih proizvoda, proizvodnja električne opreme, proizvodnja motornih vozila i prikolica i proizvodnja prehrambenih proizvoda.


POBUNA U SRBIJI: RADNICI NE ŽELE UĆI U PROIZVODNI POGON I NASTAVITI SA RADOM | Hayat.ba\nPOBUNA U SRBIJI: RADNICI NE ŽELE UĆI U PROIZVODNI POGON I NASTAVITI SA RADOM\nRadnici prve smjene "Yure" u Rači, Srbija, okupili su se jutros u krugu te fabrike ali ne žele da uđu u halu i traže da se riješi pitanje rada u uslovima vanrednog stanja zbog opasnosti od širenja koronavirusa.\nRadnici „Yure“ u Rači su zabrinuti zbog toga što su im radna mjesta na maloj udaljenosti u hali, a ističu i činjenicu da zaposlenih ima i iz nekoliko općina u kojima su registrirani slučajevi Covida-19.\nPredsjednik sindikata “Nezavisnost” u toj fabrici Saša Marković rekao je novinskoj agenciji Beta da se u fabrici okupilo od 300 do 400 radnika.\nRekao je da je jutros u fabriku došao komandant kriznog štaba Nenad Savković koji će učestvovati u razgovoru sa predstavnicima kompanije u Rači.\nZaposleni u „Yuri“ su i u ponedeljak prije podne odbili da uđu u fabriku i nastave sa redovnom proizvodnjom poslije isteka plaćenog odsustva zbog koronavirusa od 26. marta, a poslovodstvo je odlučilo da “do daljeg” ostanu kod kuće.\nZvaničnici općine, ali i mediji obaviješteni su u ponedeljak prije podne u fabrici “Yura” da se neće raditi do kraja ove sedmice i da će u fabrici biti organizovan minimum proizvodnje uz poštovanje svih naloženih mjera prevencije zaraze koronavirusom.\nMeđutim, tokom popodneva je došlo do “obrata”, te su radnici pozivani da danas dođu na posao i nastave sa redovnom proizvodnjom u tri smjene. Prema nezvaničnim saznanjima Bete, takva odluka je stigla iz centrale kompanije „Yura“.


Evocirajući veliki izborni uspeh komunista u Beogradu iz 1920. godine, kada je na izborima za gradonačelnika izabran Genralni sekretar KPJ Filip Filipović, početak kampanje je najavljen ispred ploče na kojoj je sačuvan do današnjih dana grafit „Galasajte za Filipa Filipovića“.\nKraće izlaganje ispred ploče je održao Generalni sekretar NKPJ drug Aleksandar Banjanac, koji je objasnio da je partijsko rukovodstvo kao najsvrsihodnije rešenje, posle brojnih razovora s nama bliskim organizacijama, donelo odluku da na izbore izlazimo samostalno. Banjanac je takođe istakao da će se voditi pozitivna kampanja s isticanjem u prvi plan ZA a ne protiv, sve ono za šta su komunisti koji će na izborima biti autentična i jedinstvena snaga, koja će isključivo zastupati interese radnika, nezaposlenih, ugroženih i socijalno obespravljenih slojeva. Na kraju je drug Banjanac konstatovao da se nadamo solidnom rezultatu, jer svi spomenuti za koje ćemo se na ovim izborima boriti predstavljaju većinu u našem glavnom gradu, kao i u čitavoj Srbiji.\nO daljim aktivnostima i planovima u kampanji ćemo redovno izveštavati, a očekuje se da će se s prikupljanjem potpisati otpočeti iduće nedelje o čemu će članstvo i javnost biti blagovremeno obavešteni.\nKomunisti za Beograd.


Francuska i Nemačka usaglašavaju stav o Srbiji | EurActiv Srbija\nFrancuska i Nemačka usaglašavaju stav o Srbiji\nObjavljeno : 07.10.2011.\t Tweet\nIzmeđu Francuske i Nemačke postoje izvesne razlike u "nijansama" u vezi sa dodeljivanjem statusa kandidata Srbije i Pariz će nastojati da se u narednom periodu ostvari konsenzus kako se pred Srbiju ne bi postavljali "nemogući uslovi", rekao je 7. oktobra u Beogradu francuski ministar za evropske poslove Žan Leoneti (Jean Leonetti). On je ocenio da je potrebno da Francuska i Nemačka, kao dve važne države u EU, usaglase svoje stavove o tome. Francuska, takođe, želi da se obnovi dijalog Beograda i Prištine.\nLeoneti je posle razgovora sa potpredsednikom Vlade Srbije Božidarom Đelićem rekao da Francuska želi ulazak Srbije u Evropsku uniju i ne želi da joj se postavljaju dodatni uslovi za dobijanje statusa kandidata.\nOn je novinarima u Vladi Srbije rekao da između Francuske i Nemačke još postoje određene razlike u nijansama po tom pitanju i da će se Francuska potruditi da se u narednom periodu ostvari konsenzus kako Nemačka pred Srbiju ne bi postavljala "nemoguće uslove". Leoneti je prethodno u intervjuu za Frans pres da su Francuzi i Nemaci pokrenuli dijalog kako bi se osiguralo dodeljivanje statusa kandidata Srbiji.\nFrancuski ministar nije želeo 7. oktobra da, na novinarsko pitanja, precizira o kakvim je razlikama reč u stavu između Francuske i Nemačke, ali je rekao da se radi o "nijansama" i da su to dve važne države u EU, zbog čega je potrebno da se između njih ostvari saglasnost.\n"Francuska pozdravlja napredak Srbije u borbi protiv organizovanog kriminala, protiv korupcije i u oblasti saradnje sa Haškim tribunalom. Napori moraju da se nastave kako bi se ispunili svi uslovi na putu ka EU, ali bitno je da zajednička volja postoji", rekao je Leoneti.\nEvropska komisija će 12. oktobra objaviti mišljenje o zahtevu Srbije da joj se dodeli status kandidata. Ukoliko mišljenje Komisije bude pozitivno, ona može preporučiti zemljama članicama i predlog datuma za otpočinjanje pregovora o pristupanju sa Srbijom. Odluku o tome donose ministri u okviru Saveta EU, a potvrđuju lideri u okviru Evropskog saveta.\nNova runda dijaloga Beograd i Prištine, koja je trebalo da se održi 27. i 28. septembra, odložena je pošto delegacija Vlade Srbije nije bila spremna da nastavi razgovore sa prištinskom delegacijom dok se ne pronađu načini za rešavanje krize na severu Kosova. Kriza na severu Kosova produbila se pošto je 26. septembra Kfor počeo da uklanja barikade koje su Srbi postavili na putnim pravcima prema administrativnim prelazima.\nKfor je preuzeo kontrolu nad tim prelazima nakon pokušaja Prištine u julu da na njima rasporedi kosovske carinike, pošto nije imala kontrolu nad tim prelazima i nije mogla da primenjuje odluku o zabrani uvoza robe iz Srbije, donetu 20. jula. Nakon toga, postignut je dogovor da Kfor ostane na prelazima do 15. septembra, a da se u međuvremenu postigne rešenje za pitanje carisnkog pečata. Dogovor o pečatu je postignut 2. septembra. Priština, međutim, traži da se na prelaze na severu Kosova razmeste kosovski carinici čemu se protivi Beograd.\nĐelić je rekao da Srbija od Francuske, koja ima jako značajnu ulogu u EU, očekuje pomoć u procesu dobijanja kandidature i, u perspektivi, datuma za početak pregovora, i izrazio zadovoljstvo što je u razgovoru sa Leonetijem obavešten da neće biti novih uslova. On je rekao da očekuje da do kraja godine bude ratifikovan Sporazum o strateškom partnerstvu Srbije i Francuske, kako bi se pokrenuli zajednički projekti poput investicija ili izgradnje metroa.\nGovoreći o odnosima Srbije sa susedima, Leoneti je rekao da Francuska "prati Srbiju na njenom putu ka EU", ali da ne želi da komentariše te procese već samo želi da se uslovi za nastavak integracija sagledaju objektivno, kako ne bi došlo do toga da se postavljaju novi.\nOn je dan ranije u Zagrebu rekao da ne postoje dodatni uslovi da Srbija dobije status kandidata, ali da pre ulaska u EU mora da reši odnose sa susedima. "Srbija treba da uđe u EU, ne postoje nikakvi posebni dodatni uslovi za status kandidata. Postoji, međutim, moralna i realna obaveza koju Srbija mora da ispoštuje, a to je da u EU ne može da uđe pre nego što reši odnose sa susedima", izjavio je Leoneti.\nPoseta nemačke kancelarke Angele Merkel Beogradu krajem avgusta predstavljala je "hladan tuš" za očekivanja Srbije u evropskim integracije. Nakon te posete je postalo jasno da Srbija, pošto je ispunila ključne obaveze u saradnji s Haškim tribunalom, na putu ka EU mora da unapredi odnose sa Prištinom. Merkelova je tada iznela stav da je za napredak Srbije u evropskim integracijama važno da se ostvare rezultati u dijalogu sa Prištinom, da Beograd prihvati rad Euleksa i da se ukinu srpske strukture na severu Kosova.\nLeoneti je rekao za AFP da je u razgovoru sa predsednikom Srbije Borisom Tadićem 6. oktobra istakao da Francuska želi da se obnovi dijalog Beograda i Prištine. Dijalog je odložen zbog krize na severu Kosova koja je izbila oko pitanja kontrole nad administrativnim prelazima.\nU poseti Beogradu 7. oktobra boravi i posrednik Evropske unije u dijalogu Beograda i Prištine Robert Kuper, koji se sastao ministrom za Kosovo i Metohiju Goranom Bogdanovićem i sa šefom tima Vlade Srbije za dijalog sa Prištinom Borislavom Stefanovićem. Kuper bi trebalo da razgovara i sa ministrom unutrašnjih poslova Ivicom Dačićem.\nStefanović je 6. oktobra najavio da su pitanje prelaza Brnjak i Jarinje jedan od najvažnijih razloga za Kuperovu posetu i da će o tome razgovarati sa evropskim posrednikom. "Kuperov dolazak će biti prilika da razradimo predloge koje smo uputili međunarodnoj zajednici kako da se reši situacija na prelazima", kazao je on. Šef beogradskog pregovaračkog tima je rekao da je važno da se u tom razgovoru nađe modalitet i rešenje za administrativne prelaze na severu Pokrajine. On je naveo da će Kuper sa Dačićem razgovarati oko impelmetacije slobode kretanja, a sa Bogdanovićem o situaciji na terenu.\n: Kosovska kriza zaustavila nemačke investicije


U protekla 24 sata, na području Južnobačkog okruga, dogodilo se pet saobraćajnih nesreća, u kojima je jedna osoba lakše povređena. U tom intervalu, na području Grada Novog Sada, dogodilo se pet saobraćajnih nezgoda, u kojima je jedna osoba zadobila lake telesne ...\nU protekla 24 sata u Južnobačkom okrugu pet saobraćajnih nezgoda\nPolicija traga za prevarantima koji su od jedne osobe uzeli 6.500 erva (13.000 KM) kako bi joj skinuli crnu magiju, ističu u PU Prijedor. Policijska uprava Prijedor tokom ove godine zaprimila je više prijava da su građani bili meta prevaranata i da su dovođenjem u zabludu ...\n[ I. P. ] Službenici carinske ispostave Sukobin u koordinaciji sa Upravom policije spriječili su krijumčarenje narkotika, saopštila je Uprava prihoda i carina Crne Gore. "Službenici carinske ispostave Sukobin u koordinaciji sa Upravom policije prilikom kontrole putničkog ...\nPrijedorska policija traga za lopovom koji je opljačkao ugostiteljski objekat u tom gradu, a zatim ga zapalio, rečeno je u PU Prijedor. Oni su rekli da im je juče oko četiri časa prijavljeno da je u ugostiteljskom objektu u Ulici Kralja Petra Prvog Oslobodioca u Prijedoru došlo ...\nBeranska policija uhapsila je sugrađanina V.R. po nalogu državnog tužioca Osnovnog državnog tužilaštva u Beranama, zbog postojanja osnova sumnje da je izvršio krivična djela - izazivanje opšte opasnosti i nedozvoljeno držanje oružja i eksplozivnih materija, navodi se u ...\nBerane: Uhapšen zbog sumnje za podmetanje eksploziva ispred noćnog...\n[ M.L.B. ] Predsjednik Vlade Crne Gore Zdravko Krivokapić i ministar ekonomskog razvoja Jakov Milatović, ugostili su u „Vili Gorica“ informatore koji će biti zaduženi za komunikaciju sa posjetiocima Paviljona u okviru Expo 2020.\nPolicija traga za čovekom koji je, nakon što je izazvao nesreću, ukrao automobil čoveka koji je prišao da pomogne Večeras, oko 19 sati, na starom putu, iz pravca Stare Pazove ka Inđiji , nepoznat vozač izazvao je saobraćajnu nesreću, nakon čega se drugi vozač zaustavio autom i ...\nOko 19 sati večeras zapalio se automobil u Zetskoj ulici u Nišu, potvrđeno je Južnim vestima u policiji. Vatrogasci su ugasili požar, a povređenih, kako saznajemo, nije bilo. Policiji je oko 19:30 sati prijavljeno da gori auto marke “mercedes” u Zetskoj ulici, te su sa ...\nNova - pre: 18 sati\nNovi Zakon o unutrašnjim poslovima, oko koga se podigla velika prašina u javnosti, zabraniće snimanje postupanja policajaca na zadatku, pa će tako građanin koji to učini biti krivično gonjen. Sem niza falinki koje ima novi Zakon o policiji, možda jedna od najspornijih odredbi ...


Kinezi zainteresovani za izgradnju auto-puta mira od Niša do Prištine - JuGmedia\nAutor: juGmedia, Merošinske vesti\nKineska kompanija „Pauer Čajna“ zainteresovana je da gradi auto-put mira od Niša preko Merdara do Prištine, saopšteno je iz Ministarstva građevine.\nOd Niša do Merdara ima 77 kilometara, od Merdara do Prištine 22 kilometra, a prva deonica od Merošine do Pločnika, prema najavama iz Ministarstva, trebalo bi da počne da se gradi krajem sledeće godine, pišu Merošinske vesti.\nPredstavnici ove kompanija koja trenutno radi na izgradnji obilaznice oko Beograda, o mogućoj izgradnji ovog auto puta razgovarali su danas sa potpredsednicom vlade i ministarke građevinarstva, saobraćaja i infrastructure Zoranom Mihajlović, I tom prilikom izrazili veliku zaintereovanost za ovaj projekat.\nRegionalni direktor ove kineske kompanije Jeng Boom izrazio je zainteresovanost da se „Pauer Čajna“ uključi u izgradnju auto-puta mira od Niša do Prištine, jer su kako je rekao, zainteresovani i spremni za finansiranje novih projekata.\nMinistarka Mihajlović predložila je formiranje radne grupe koju će činiti predstavnici Ministarstva i kineske kompanije, radi efikasnijih dogovora o realizaciji pomenutih novih projekata.\nREVIZOR Sve nepravilnosti u poslovanju Doma zdravlja u 2017. godini\nZbog povećanog obima posla, Zdravstveni centar raspisao konkurs za lekare\nZdravstveni centar Vranje, raspisuje konkurs za prijem u radni odnos na određeno vreme, zbog povećanog obima posla, za period do 31. marta ove godine,…\nMedicinska škola dobila novi teren za male i kombinovane sportove\nNakon skoro mesec dana, radovi na uređenju terena za male i kombinovane sportove ispred Medicinske škole u Leskovcu, na površini od 990 metara kvadratnih,…


26. maj 2020. Predsednica Narodne skupštine Maja Gojković razgovarala sa izvestiocem Evropskog parlamenta za Srbiju Vladimirom Bilčikom i šefom Delegacije za odnose sa Srbijom Evropskog parlamenta Tanjom Fajon\nGojković je sa Bilčikom i Fajon razgovarala o aktivnostima koje su preduzete u cilju poboljšanja uslova za održavanje predstojećih parlamentarnih izbora i ispunjenja obaveza iz zaključaka usvojenih na prethodne tri runde Međustranačkog dijaloga.\nPredsednica Skupštine Srbije je istakla da je u proteklom periodu sve što je dogovoreno u tri runde dijaloga i ispunjeno i da se primenjuje, podsetivši da su donete izmene i dopune zakona, da je završen proces izbora članova REM-a i Nadzornog odbora i napomenula da je nakon sastanka sa predstavnicima političkih stranaka koje su najavile izlazak na izbore omogućeno da osim javnih beležnika, potpise birača overavaju i opštinske i gradske uprave.\nGojković je rekla da je već ranije upućen poziv Evropskom parlamentu, kao i parlamentarnim skupštinama Saveta Evrope, OEBS-a i Mediterana da prate izborni proces i da su svi koji žele da prate izborni proces i na dan izbora dobrodošli. Gojković je ukazala da će biti preduzete sve mere tokom izbornog procesa i izbornog dana kako bi se očuvalo zdravlje građana.\nGojković je upoznala evropske parlamentarce sa održavanjem sednica Narodne skupštine u situaciji pandemije Kovida 19 i svim merama koje su preduzete da Parlament zaseda na bezbedan način i da sprovodi svoju ulogu.\nŠef Delegacije za odnose sa Srbijom Evropskog parlamenta Tanja Fajon, između ostalog je rekla da je važno da se obezbedi i osigura integritet izbornog procesa koji je podjednako važan za same učesnike ali i građane, kako bi imali poverenja u izborni proces, kao i da je značajno kredibilo izveštavanje o izbornom procesu.


Samo reforme vraćaju povjerenje EU u BiH - Televizija K3\nSamo reforme vraćaju povjerenje EU u BiH\nOvo je “Nezavisnim” rečeno proteklih dana u razgovoru sa nekoliko značajnih predstavnika evropskih institucija i uticajnijih zemalja članica EU.\nNaši sagovornici ističu da prvi put nakon duže vremena gaje umjereni optimizam da će svi nivoi vlasti predstaviti barem nekoliko reformi koje će ići u pravcu ispunjavanja obaveza iz agende “Rast i zapošljavanje” i realizacije pisane izjave o evropskom putu BiH u sklopu evropske inicijative, koju su inicirale Njemačka i Velika Britanija u novembru prošle godine. Zanimljivo je da niko od njih nije vidio veći problem u činjenici da je vlast na nivou FBiH bila pred raspadom. Oni, naime, vjeruju da je ekonomska situacija u zemlji takva da nijednom nivou vlasti ne ostavlja puno prostora za taktiziranje i političko nadmudrivanje.\n“Mislimo da su svi donosioci odluka duboko svjesni činjenice da moraju staviti barem nešto na sto što će njihovi birači ocijeniti pozitivnim, posebno imajući u vidu da su sve kase prazne i da moraju naći načine da svojim biračima pokažu da rade u njihovom interesu”, naveo nam je jedan sagovornik.\nUpozorava se da neki krugovi u BiH potcjenjuju značaj stupanja na snagu Sporazuma o stabilizaciji i pridruživanju 1. juna, ali i napominju da postoje pojedina ministarstva koja taj problem shvataju ozbiljno i rade na otklanjanju problema poput mogućnosti izvoza poljoprivrednih proizvoda.\nNaši sagovornici, dalje, ističu da je nedavni sastanak na Jahorini svih nosioca vlasti prvi put nakon duže vremena pokazao ozbiljnost svih strana, te da bi njegove pozitivne posljedice mogle biti dalekosežne, iako to, kako navode, sada možda ne izgleda tako.\nUčesnici sastanaka su nam naveli da su neki lideri koji su javno pokazivali tvrđe stavove na sastancima, ipak, postupali trezveno i razumno i pokazali spremnost da rade na donošenju najvažnijih zakonskih projekata.\nVjeruje se da je zakon o radu gotova stvar, ali i da je potrebno ubrzati posao na dodatnim reformama.\nNeki od sagovornika su nam istakli i sve veću zabrinutost islamskim ekstremizmom i vezama s Islamskom državom, ističući da ukrajinska kriza, ako je ranije i bila glavni razlog za fokusiranje pažnje na naš region, danas to definitivno više nije. Ističu da je i prije napada u Zvorniku postojala zabrinutost za mogućnost širenja ekstremnih ideologija, ali i mogućnost infiltracije članova i simpatizera IS-a među izbjeglice iz Sjeverne Afrike u Evropu.\nNeki sagovornici su isticali i još jedan važan element koji se kod nas vrlo rijetko spominje, odnosno veza balkanskog podzemlja sa narko-grupama iz Južne Amerike, koji bi Balkan mogli iskoristiti kao polaznu osnovu za doturanje narkotika na prostor EU.\nZato se očekuje jačanje pravne države, tješnja saradnja bezbjednosnih agencija i policijskih snaga ne samo unutar BiH, nego i na širem regionalnom nivou.\nSrećko Latal, analitičar iz Sarajeva, ocjenjuje djelimično tačnim procjene evropskih diplomata da bi situacija sa praznim kasama mogla dodatno motivisati vlasti na svim nivoima da pokrenu reforme.\n“Vlasti imaju sve više problema da se zadužuju kroz kratkoročna zaduženja objavljivanjem trezorskih zapisa, a sredstva od MMF-a su bila uplanirana još u prošlogodišnji budžet, tako da je stanje u javnim finansijama poprilično zabrinjavajuće”, rekao je on.\nDodao je da je rano reći da li bi pad Vlade FBiH mogao usporiti planirane reforme, ali je ocijenio i da ni Vlada RS nije stabilna, te da se vodi mrtva trka koja će vlada prije pasti.\nCvijanović: Rekonstrukciju Vlade fabrikuju određene partijeUhapšeni u akciji Damask bili u kontaktu sa Bosnićem


Rodžer Voters sa decom iz Prihvatilišta - LookerWeekly.com magazin\nKoosnivač kultnog benda Pink Floyd, Roger Waters (Rodžer Voters), uoči koncerta u Kombank Areni koji će se održati 1. septembra, nastavlja sa iskazivanjem svoje humanitarne strane.Posle poziva da upozna ratne vojne invalide, poslao je molbu da mu se na sceni pridruže i deca iz Srbije.\nZajedno sa njima izvešće pesmu “Another Brick in the Wall (Part II)”. Talenat za pevanje ili ples nisu neophodni, štaviše, prednost imaju deca iz siromašnih porodica, socijalno ugroženih sredina kao i mališani bez roditeljskog staranja. Tako će na sceni sa Rodžerom Votersom nastupiti deca iz “Prihvatilišta”, uzrasta od 10 do 15 godina. Vaspitači iz Prihvatilišta kao i najmlađi sa oduševljenjem su prihvatili poziv i već uvežbavaju tekst i koreografiju. Ovo neće biti samo kratak nastup već će im Voters posvetiti što je više moguće vremena pre koncerta vežbajući sa njima na tonskoj probi kao i u druženju iza scene.\nZbog malog prostora u kome se nalaze, ovoj ustanovi potrebna su finansijska sredstva kako bi se preselili u adekvatniji prostor i time obezbedili još bolje uslove za ugrožene i bili u mogućnosti da prihvate više dece. Nastupom na koncertu, podsećamo na ove mališane i apelujemo na sve koji su u mogućnosti da im pomognu.


Tereza Mej izgubila većinu u parlamentu, Korbin neće dogovor\nPetak , 2017-06-09 | 11:23:21\nPrema skoro potpunim zvaničnim rezultatima, torijevci vode, ali čak i da osvoje predvidjenih 318 mesta, nemaju potrebnu većinu u parlamentu od 650 poslanika, odnosno izgubili su 12 mesta u odnosu na prethodni saziv. Opozicioni laburisti su osvojili 269 mesta, 29 više nego ranije.\nOvo je lični poraz za Terezu Mej koja je raspisala prevremene izbore računajući na to da će osvojiti jaču većinu, što bi joj ojačalo poziciju u pregovorima o izlasku Britanije iz Evropske unije.\nMejova se nadala da će posle ovoih izbora imati otvorene ruke da pregovara "tvrdi" Bregzit sa evropskom dvadesetsedmoricom od 19. juna, godinu dana posle referenduma na kome su Britanci glasali da izadju iz Evropske unije.\nMedjutim, laburisti Džeremija Korbina, koji je po ocenama analitičara vodio uspešnu kampanju, pomeli su njene planove. Korbin, koji je ponovo izabran u svojoj izbornoj jedinici Ajlington na severu Londona, odmah je pozvao Terezu Mej da podnese ostavku.\nU izjavi posle uspešnih izbora za laburiste, Korbin je rekao da je narodu dosta mera štednje i smanjenja javne potrošnje.\nPrema njegovim rečima, "politika se promenila i neće se vraćati gde je pre bila".\nKorbin je dodao da se razgovori o izlasku Britanije iz EU moraju nastaviti nezavisno od toga ko bude formirao vladu.\nTereza Mej, koja je takodje ponovo izabrana u svojoj izbornoj jedinici Mejdenhed, samo je rekla da kakvi god da su rezultati, njena partija će osigurati stabilnost koja je potrebna zemlji.\nOna je dodala da ako se potvrdi da je Konzervativna stranka osvojila najviše mesta i verovatno najviše glasova, da je na njoj da osigura da zemlja ima period stabilnosti i da će to i uraditi.\nOdmah po zatvaranju birališta kada su objavljene projekcije rezultata pala je britanska funte u Njujorku u odnosu na evro i na dolar.\nKonzervativci sada treba da formiraju koaliciju sa nekom drugom partijom, na primer irskim Unionistima, ili da se odluče za manjinsku vladu. U oba slučaja, pregovri o vladi mogli bi da odlože razgovore o Bregzitu.\nPored torijevaca, najveći gubitnik izbora je Škotska narodna partija (SNP) koja se zalaže za nezavisnost Pkotske, osvojila je 35 mesta, što je 21 mesto manje nego ranije.\nLiberali demokrati, jedina jasno proevropska stranka, osvojila je dodatnih četiri mesta, i ima ukupno 12 mesta u novom sazivu. Ta stranka je sinoć saopštila da neće ulaziti ni u kakve koalicije.\nEvroskeptična partija Ukip izgubila je svoje jedino mesto koje je imala u parlamentu.\nKada je reč o škotskoj partiji SNP, njen gubitak mesta je vrlo loša vest za nameru stranke da traži novi referendum o nezavisnosti Škotske, ocenio je jedan stručnjak.\n"Velika opklada Mejove je propala", napisao je konzervativni dnevnik Tajms na svojoj današnjoj naslovnoj strani.\nTereza Mej je zakazala prevremene izbore u aprilu, suprotno sopstvenim ranijim obećanjima, nadajući se da će iskoristiti prednost od 20 procentnih poena u odnosu na laburiste koliko su joj tada davale ankete. Medjutim, Korbin je vodio dinamičnu kampanju, imao broje susrete sa biračima i iskoristio nekoliko promašaja Tereze Mej, kao na primer o socijalnoj zaštiti.


Prikazivanje članaka po tagu etno glas\nutorak, 05. novembar 2019. 20:33\n19. Etno Glas - susreti izvornih pevačkih grupa biće održan u Pančevu od 7. do 10. novembra.\nutorak, 06. novembar 2018. 16:25\nU holu Gradske uprave grada Pančeva 6. novembra svečano je otvorena zajednička izložba povodom dva jubileja – 180 godina neprekidnog rada i postojanja Pančevačkog srpskog crkvenog pevačkog društva, 15 godina Dečjeg hora PSCPD-a i 70 godina Kulturno umetničkog društva NIS RNP „Stanko Paunović“.\nutorak, 07. novembar 2017. 15:32\nIzložba “Natpisi na etnografskim predmetima”\nU holu Gradske uprave Pančevo otvorena je izložba pod nazivom “Natpisi na etnografskim predmetima” u okviru 17. međunarodnog festivala pevačkih grupa “Etno glas”, po kome je Pančevo već čuveno i koje baštini tradiciju, izvorno pevanje, običaje i kulturu.\nnedelja, 05. novembar 2017. 17:32\nSusreti pevačkih grupa Pančevo – 17. Etno glas\nKulturno umetničko društvo “Stanko Paunović” NIS-RNP u saradnji sa Domom omladine Pančevo, organizuje 17. Etno Glas, susrete pevačkih grupa, koji će biti održani od 7. do 12. novembra.\nsreda, 02. novembar 2016. 20:04\nEtno glas: Susreti pevačkih grupa Pančevo\nTradicionalni, multinacionalni festival "16. Etno glas: Susreti pevačkih grupa Pančevo" počeće u ponedeljak, 7. novembra, i trajaće do nedelje, 13. novembra.\nčetvrtak, 05. novembar 2015. 09:57\nPočinje 15. “Etno glas” u Pančevu\nU Pančevu će danas početi petnaesti „Etno glas", značajna manifestacija čiji je cilj afirmacija tradicionalnog narodnog stvaralaštva, sa posebnim akcentom na vokalnu praksu pojedinih krajeva Srbije.


NENAD POPOVIĆ: Ne kršim zakone, neću se izviniti LGBT zajednici | Skandalozno\nNENAD POPOVIĆ: Ne kršim zakone, neću se izviniti LGBT zajednici\nNe prihvatam preporuku poverenice da se izvinim licima LGBT populacije i neću se izviniti LGBT osobama jer nisam prekršio nijedan zakon, niti sam nekoga uvredio, rekao je ministar za inovacije i tehnološki razvoj i predsednik Srpske narodne partije Nenad Popović.\n“Glavno je pitanje zašto je poverenica spavala četiri meseca, i ko je to naglo probudio da donese ovakvu odluku pred održavanje gej parade u Beogradu 16. septembra”, naveo je Nenad Popović u saopštenju.\nPoverenica za zaštitu ravnopravnosti je pre nekoliko dana saopštila da je izdala mišljenje da je Popović prekršio Zakon o zabrani diskriminisao LGBT populaciju i preporucila mu da u roku od 15 dana objavi pisano izvinjenje.\nKako je saopštila Kancelarija Poverenice, preporuka Popoviću je da se ubuduće uzdrži od davanja izjava, širenja ideja i stavova kojima se omalovažavaju pripadnici LGBT populacije i podržavaju predrasude prema marginalizovanim društvenim grupama.\nOna je donela mišljenje i preporuku na osnovu prijave LGBT organizacije nakon što je ministar Popović na svom Tviter nalogu komentarisao uvoz prve gej slikovnice iz Hrvatske, a vest o tome je objavljena pod naslovom “Roko ima dve mame, a na dvojicu tata”.\nPopović je ocenio da ta preporuka nije slučajno doneta u ovom trenutku, a posebno ako se uzme u obzir da je jedan od glavnih zahteva organizatora ovogodišnje gej parade – legalizacija istopolnih brakova u Srbiji.\nTramp pokušao da nacrta američku zastavu, pa nacrtao rusku?! – FOTO\n“Poručujem da ću ostati odlučno pri svojim uverenjima, koje sa mnom deli najveći broj građana Srbije, i da ću se dosledno zalagati da nikada u Srbiji ne dozvolimo da ‘Roko ima dve mame, a Ana dvojicu tata’ “, zaključio je Popović.\nBudite prvi sa komentarom na članku "NENAD POPOVIĆ: Ne kršim zakone, neću se izviniti LGBT zajednici"


Diplomatski bazar u Podgorici\n4. decembar 2021. godine\nAmbasada Bosne i Hercegovine u Podgorici je i ove godine učestvovala na humanitarnom Diplomatskom bazaru koji je održan 4. decembra 2021. godine u Podgorici, a čiji je organizator „Međunarodni klub žena“.\nNa ovogodišnjem, već tradicionalnom 13. Diplomatskom bazaru, na štandu Ambasade Bosne i Hercegovine bili su prisutni proizvodi bosansko - hercegovačkih kompanija: Sarajbosna baklava, Hifa Oil, Bosnalijek, Werkstatt Studio Sarajevo, Vino Petijević, Vino Tvrdoš, Swisslion Trebinje i Violeta.\nOvogodišnji Diplomatski bazar je otvorila supruga predsjednika Vlade Crne Gore gospođa Jasminka Krivokapić ističući da je, u teškom vremenu kada su svi pogođeni pandemijom Covid 19, Međunarodni klub žena, uz pomoć ambasada, još jednom pokazao svoju humanost i pružio pomoć onima kojima je to najpotrebnije. Na Diplomatskom bazaru je učestvovao muzičar Sergej Ćetković koji je otpjevao numere ,,Ljubav” i ,,Istine i laži” izrazivši zadovoljstvo što je dio ovog humanitarnog događaja.\nIako je epidemiološka situacija u Crnoj Gori složena, Ambasada Bosne i Hercegovine je i ove godine učestvovala u održavanju Bazara jer su prikupljena sredstva upućena, u vidu pomoći, ustanovama koje brinu o posebnim kategorijama stanovništva i pojedincima kojima je pomoć inače potrebna, a koji su u trenutnoj situaciji najviše pogođeni posljedicama pandemije Covid 19.\nPored humanitarnog karaktera, Diplomatski bazar je bio dobra prilika da se široj javnosti predstave kompanije iz Bosne i Hercegovine sa svojim prepoznatljivim proizvodima. Firme - donatori su prepoznate kao društveno odgovorne i učešće na manifestaciji ih promoviše ne samo kao uspješne privredne subjekte nego i one koji prepoznaju šire potrebe društva.


ANDRIĆGRAD: Kusturica održao predavanje “Peter Handke – apostol istine” - Opcija\nANDRIĆGRAD: Kusturica održao predavanje “Peter Handke – apostol istine”\n11-11-2019 Kultura, Magazin, Pocetna\nSrpski režiser Emir Kusturica rekao je večeras da to što je Peter Handke dobio Nobelovu nagradu najbolje potvrđuje ideju kako nikada ne treba priznati nezavisno Kosovo, ocjenjujući da je Kosovo i Metohija “postalo evropsko utočište Svevišnjeg”.\nKusturica je na predavanju u Andrićgradu o temi “Peter Handke-apostol istine” istakao da je u povezanosti Srba sa Handkeom posredovalo čudo i da u toj vezi stoji istina o postojanju koje je samo po sebi veliko čudo isprepleteno surovom istorijskom realnošću, nepovoljnom geografijom, ali i velikim individualnim i kolektivnim dometima”.\n“Nobelov komitet, kako i sam autor kaže, izveo je dokaze o njegovoj nevinosti, znači da je bio na listi krivih samo zbog toga što je mislio drugačije i što se izražavao drugačije o istoj temi koja je bila ideologizovana. Pred nama je dug put da svoju nevinost dokažemo, ali moramo da je dokazujemo. Mi smo u Handkeu pronašli svog arheologa”, istakao je Kusturica na predavanju u Andrićevom institutu, čiji je direktor.\n“U svojoj literaturi veliki pisac koncipirao je puteve naše sudbine preko istine da samo mali dio mozga čini razum, a velike površine djeluju kao nepoznato prostranstvo, da bi nauka utvrdila da to čini bazu naše psihičke stabilnosti”, naveo je Kusturica.\n“On izmiče svim prepoznatljivim šemama, ali u vremenu gašenja moralnog diskursa koji prati iščezavanje hrišćanske kulture, veliki pisac ne pristaje na krah morala i to je ključna tačka njegovog okretanja prema nama. On zna da je svaka civilizacija nastajala na visokim moralnim načelima”, rekao je Kusturica.\n“Devedesetih godina u dvostrukoj agresiji na Bagdad bili smo svjedoci kako su se vojnici zapadne alijanse u toku vojnih dejstava odnosili prema pljački i uništenju artefakata sumerske civilizacije. Na pitanje novinara zašto nisu reagovali na uništenje eksponata jedne od najstarijih civilizacija američki general je odgovorio da to ovog puta nije bio prioritet”, naveo je Kusturica.\n“Ako iz budućnosti vratimo film na prošlost, poslije pretpostavke o pripadnosti najstarijoj civilizaciji, izvjesno je da smo imali snažnu srednjovjekovnu državu i pravno utemeljenu sa pravilima”, naglasio je Kusturica.\n“Ko bi razuman tada rekao kako je moguće poslije 500 godina čuda da se dese i teritorija, koja čini temelje jedne kulture, u Prvom balkanskom ratu da bude vraćena onom kome pripada. Ko bi razuman nešto slično pretpostavio 1830. godine kada je tertitorija oslobođena od Otomanske imperije. Razuman niko, posebno ne oni sa smislom za realnost kakvih je oduvijek bilo, a danas ih ima malo previše”, dodao je Kusturica.\n“I da se vrlo često zatvaramo u svoju ljušturu, a da nas onda tipovi kao Peter Handke iznenade istinom da govorimo o Kosovu kao o sebi i da je ta ideja najjača ideja koja nas objedinjuje. Istina da je Handke dobio Nobelovu nagradu najbolje potvrđuje ideju kako nikada ne treba priznati nezavisno Kosovo”, istakao je Kusturica.\n“U slučaju Kosova i Handkea vezivno tkivo su nepopustljiva veza naše pravoslavne kulture za individualnost, za čovječnost i najbolji srpski primjer je Petar Handke individualista kao što je bio i Ivo Andrić. Obojica su disciplinu katolika pretvorila u emocionalnost pravoslavlja koji spajaju dvije nespojive krajnosti evropske kulture”, naglasio je Kustuirca.\n“Druga stvar je naša vezanost za Kosovo i Metohiju danas kao kulturni temelj evropskog hrišćanstva koji nije temelj samo srpske kulture. Pretpostavka je da je prateći svoje srce i upravo oponašajući put krvi Handke prelazio po 20 kilometara dnevno na teritorijama gdje su živjeli Srbi, a to je na Kosovu i Republici Srpskoj”, naveo je Kusturica.\n“Handkeova literatura je lišena istoričnosti, ona ipak atomizira svoje situacije homogenizujući vrijeme i paradokske i neprestano istražuje psihodinamičke procese duše koja je spojena sa neraskidivom vezom autora sa otkrivanjem ljudskih tajni”, naglasio je Kusturica.


VIDEO K9: Dan Republike Srpske se obeležava i praznuje 9. januara, kao jedan od republičkih praznika u Republici Srpskoj. Danas je ovaj dan obeležen i u Novom Sadu. Svečanost je održana na SPENS-u, gde je obeležena i krsna slava.\nOve godine Dan Republike Srpske je organizovan pod okriljem Udruženja Krajišnika Novi Sad.\nZa obeležavanje ovog dana, osim slavskog kolača, obraćanja zvaničnika i istoričara koji su podsetili kada je i na koji način 9. januar odabran kao Dan Republike Srpske, organizatori su pripremili i bogat kulturno-umetnički program.\n“Mi smo se osnovali u maju, imamo neki polugodišnji staž i lani smo obeležavali, dok nismo bili formalni, Dan Republike Srpske. Ove godine su pojačana osećanja, krenuli smo još ozbiljnije, danas ćemo imati, uz zvanično rezanje kolača što priliči slavi Republike Srpske, zatim i kulturno-umetnički program, obraćanje zvaničnika ispred grada, ispred pokrajne, ispred prestonice Republike Srpske i naših, ispred saveza Krajiških udruženja”, navela je Ranka Srdić – Milić, predsednica Udruženja Krajišnika Novi Sad.\nIstoričar Dejan Mikavica, smatra da je obeležavanje ovog dana izuzetno važno, kako se ne bi izgubio nacionalni duh, ali i radi očuvanja nacionalne svesti.\n“Ovde smo prisutni da, na neki način, nekom lepom i prigodnom reči svi zajedno obeležimo jedan veliki datum iz sveukupne srpske istorije koja se odnosi na stvaranje države, zapadno od Drine. A budući da su svi neki značajni istorijski datumi pomalo izbledeli u našem sećanju, evo ovo je dobra prilika da se podsetimo jednog novijeg datuma koji, u kontekstu istorije srpske državnost,i zauzima posebno mesto, a to je dan osnivanja pre 25 godina Republike Srpske”, rekao je Mikavica.\nNovi Sad je uvek podržavao i podržavaće proslavu Dana Republike Srpske, poručuju gradske vlasti.\n“Prvo moram da istaknem da mi je velika čast, zadovoljsto i nimalo mala privilegija što mogu u ime grada Novog Sada i gradonačelnika Miloša Vučevića, opravdano odsutnog, da boravim danas u ovom lepom zdanju novosadske sportske lepotice Spensu po dva vrlo bitna osnova. Glavni osnov, krov, osnov svih osnova, je 9. januar Dan Republike Srpske i velika slava u srpskom narodu Sveti Stefan. Pre 25 godina, odlukom Dejtonskog sporazuma, rodila se naša lepotica, kažem naša, jer je grad Novi Sad uvek pordžavao i uvek će podržavati, dok je aktuelna politička nomenklatura na vlasti oličena u gradonačelniku Milošu Vučeviću, oduvek je podržavao naš narod sa druge strane\nDrine”, istakao je Aleksandar Petrović, pomoćnik gradonačelnika Novog Sada.\nPodsetimo, Vlasti Republike Srpske su u septembru prošle godine održale referendum na kojem je velika većina građana podržala da 9. januar i dalje bude obeležavan kao Dan republike.\nPrethodni tekstNovi semafori u gradu\nSledeći tekstStabilno snabdevanje strujom


Uručene nagrade privrednicima - JUGPRESS\nUručene nagrade privrednicima\nDobitnicima zvaničnog gradskog priznanja za najuspešnija privredna društva koja posluju u našem gradu „Sveti Car Konstantin i Carica Jelena“ danas su u Gradskoj kući uručena priznanja. Nagrade su uručili gradonačelnica Niša Dragana Sotirovski i direktor Kancelarije za lokalni ekonomski razvoj Dušan Radivojević koji su bili i članovi Komisije koja je odlučivala o nagradama. Nagrade su dodeljene za 2020.godinu jer tekuća godina još nije završena pa ne postoje zvanični podaci o poslovanju kompanija. Među nagrađenim privrednicima nalaze se domaća ali i strana preduzeća koja posluju na teritoriji Grada Niša.\nNagrada za najveći doprinos lokalnom ekonomskom razvoju ove godine je pripala Aerodromu “Konstantin Veliki” Niš koji je deo JP “Aerodromi Srbije”. Dobitnici zvaničnog gradskog priznanja u kategoriji za najuspešnijeg početnika u poslovanju je kompanija Karsing , za najvećeg izvoznika nagrađen je Džonson elektrik, Leoni za najvećeg poslodavca, u kategoriji najuspešnije privredno društvo-mala preduzeća dobitnik nagrade Piksel doo Niš, Put Inženjering je dobitnik nagrade u kategoriji najuspešnije privredno društvo – srednja preduzeća, Filip Moris za najuspešnija velika preduzeća. U kategoriji drušveno odgovornog poslovanje nagrada je pripala kompaniji Milk haus. Nagrade su dobitnicima uručili gradonačelnica Niša Dragana Sotirovski i Dušan Radivojević, direktor Kancelarije za lokalni ekonomski razvoj.\n“Privreda je stub ovog grada i ona drži mnoge stvari u ovom gradu i želim da vam zahvalim na svemu što ste učinili za naš grad u 2021.godini mada su ovo nagrade za 2020. U novoj godini vam želim još veći poslovni uspeh, da nam donosite nove rezultate, da zapošljavate radnike a Grad će biti tu da vam pomogne za sve što je u njegovoj moći. Vrata Gradske kuće su uvek otvorena za vas i vaše ideje koje ćemo rado prihvatiti”, kazala je gradonačelnica Niša Dragana Sotirovski čestitajući nagrade dobitnicima.\nU ime svih nagrađenih zahvalio se Mihajlo Zdravković, direktor JP “Aerodromi Srbije”.\n“Imam izuzetnu čast da danas stojim ovde i primam ovu nagradu u ime Aerodroma Srbije. Za nas je 2020.godina bila izuzetno teška ali i izuzetno izazovna i uspeli smo da se izborimo sa njom.I ako smo krenuli silovito u januaru i februaru, za 35 godina postojanja Aerodroma rekordnim brojem putnika, pandemija nas je, kao i većinu privrednika, omela u poslovanju. Nismo se predali i zahvaljujući podršci Vlade Republike Srbije i nadležnom ministarstvu nastavljamo sa trendom investicija i svime obim što smo u prethodnom periodu obećali”, kazao je Zdravković i najavio da se upravo danas raspisuje javna nabavka za izgradnju nove terminalne zgarde.\n“Nadam se da ćemo u 2023.godini putovati sa niškog Aerodroma iz nove terminalne zgrade i da ćemo se time pohvaliti u godini koja dolazi”, istako je Zdravković.\nMeđu dobitnicima se nalaze kako domaće tako i strane kompanije koje uspešno posluju u gradu i zapošljavaju veliki broj Nišlija. To je potvrda da Niš raspolaže neophodnim kadrovima i kvalifikovanom radnom snagom, da je dobar domaćin i partner na koga se može osloniti.\n“Ovo je još jedan primer da grad ima isti odnos i prema domaćim i prema stranim kompanijama koje su značajne za grad. Ovom prilukom dodeljujemo nagrade za 2020.godinu jer je Skupštinska odluka takva da se dodeljuju nagrade i priznanja za prethodnu godinu. Zadovoljni smo jer se i domaća privreda zajedno sa stranim kompanijama koje posluju u našem gradu pokazala kao vrlo sposobni da opstanu u uslovima kovida i da pokažu zapažene razultate”, kazao je Dušan Radivojević.\nOn je dodao da Niš u prethodnih 10 godina ima najbolje rezultate u zemlji upravo u privlačenju direktnih investicija i realizaciji sedam projekata, odnosno ovih sedam kompanija.\n“Sada je trenutak gde Grad treba da da primer i drugim gradovima u okruženju i kroz infrastrukturno opremanje i kroz projekte kao što je Akva park koji treba da privuče ne samo kompanije koje već posluju na teritoriji Niša već da pokaže pravi turistički potencijal i privuče hotelijere i druge kompanije u ovoj ovlasti”, dodao je Radivojević.


Formira se komisija koja će popisati žrtve NATO bombardovanja\nNacionalne vesti - Sreda 12.02.2020 - 14:20\nKomisija koja će utvrditi tačan broj stradalih tokom NATO agresije na Jugoslaviju 1999. godine, trebalo bi uskoro da bude formirana, pišu danas "Novosti".\nKomisija bi trebalo da počene da radi do 24. marta FOTO: Printscreen\nKako navodi list, ideja je da komisija počne da radi do 24. marta, na godišnjicu početka bombardovanja, a biće formirana odlukom Vlade Srbije, koja će obezbediti i sredstva za njen rad.\nKako objašnjavaju "Novosti", struktura će se zasnivati na vertikalnoj organizaciji - od lokalne policijske stanice i vojnih odseka, do grobalja i crkvenih parohija.\nU ministarstvima, posebno vojnom i MUP-a, kao i VBA i BIA, i na nivou pokrajine i lokalnih samouprava, biće formirane radne grupe za istraživanja, koje će imati saradnike i privremena radna tela. Svi oni će biti "pod kapom" državne komisije, dodaju "Novosti".\nZa sada se zna da je za 78 dana agresije poginulo najmanje 79 dece i 754 pripadnika Voske i MUP-a.\nZa 11 nedelja svakodnevnih vazdušnih napada, NATO je izvršio 2.300 udara na tadašnju SR Jugoslaviju i bacio 22.000 tona projektila, među kojima 37.000 zabranjenih kasetnih bombi i bombi punjenih obogaćenim uranijumom.


OSCE zabrinut zbog hapšenja novinara u Crnoj Gori\nUrednici portala IN4S i Borba, Raičević i Živković, saslušani su u Osnovnom državnom tužilaštvu u Podgorici zbog sumnje da su izvršili krivično djelo izazivanje panike i nereda, poslije čega su pušteni da se brane sa slobode.\nTi mediji su u nedjelju objavili da je u rezidencijalnoj vili koju najviši zvaničnici koriste za prijeme, odjeknula eksplozija.\nPolicija je demantovala tu vijest, navodeći da se radilo o manjem kvaru na električnim instalacijama koji je ubrzo saniran.\n“Novinari ne bi trebalo da budu krivično gonjeni zbog svog rada. Vlasti bi trebalo da traže pravne lijekove i da reformišu zakone o izazivanju panike i nereda”, saopštila je koordinatorka za Evropu i Centralnu Aziju Gulnoza Said.\nBorba protiv lažnih vijesti, ne bi trebalo da dovodi do privođenja novinara, ukazao je na Tviteru predstavnik OSCE za slobodu medija Harlem Dezir, koji je izrazio zabrinutost zbog hapšenja troje novinara u Crnoj Gori.\nTags #crna gora #Hapšenje novinara #osce #VOA\nMRV BiH: Osuda napada na vjerske objekte\nSrbija: Otmičari djevojčice Maše izručeni Francuskoj


Predrag Rajšić – Katalaksija\nPredrag Rajšić · Published 23/03/2013 · Last modified 09/03/2014\nVreme čitanja: 10 minuta Uprkos uvreženom mišljenju da je bezdržavno društvo utopija, postoje dobri razlozi da se veruje da je ovo društvo ne samo ekonomski izvodljivo nego i da pruža kontinuirane podsticaje za nenasilje. Doživljavanje države kao neizbežne, kao i doživljavanje bezdržavnog društva kao neodrživog, zasnivaju se na pogrešnom ekonomskom razmišljanju i iracionalnom strahu.\nPredrag Rajšić · Published 03/08/2012 · Last modified 19/05/2014\nPrisilna nezaposlenost: slučaj Srbije i Hrvatske\nVreme čitanja: 8 minuta Jedna istinita priča o posledicama rata, preživljavanju i o tome zašto kejnzijanske preporuke ne mogu biti ništa drugo do ekonomski „abrakadabra“.\nPredrag Rajšić · Published 18/04/2011 · Last modified 09/03/2014\nObračunavanje neobračunljivog: Slučaj eksternalija\nVreme čitanja: 7 minuta Neki teoretičari tvrde da su eksternalije verovatno najopravdaniji razlog za intervenciju države u međuljudskim odnosima. Kao etički osnov za intervenciju ističe se mogućnost da se tako navodno može povećati ukupna ekonomska efikasnost. Ovaj članak pokazuje da je, čak i ako bismo usvojili ovaj etički princip, izbor dela za koja se obično tvdi da prouzrokuju eksternalije potpuno proizvoljan.


Petšiček: Integrisati ceo Z.Balkan, u martu o SM i Albaniji\nTanjug 27. februara 2020. 17:09\nPRAG – Integracija Zapadnog Balkana u EU je u strateškom interesu i regiona i same Unije, poručio je danas češki ministar spoljnih poslova Tomaš Petšiček ocenivši da nema razloga za dalje odlaganje otvaranja pregovora sa Severnom Makedonijom i Albanijom.\nPetšiček je rekao da je današnji ministarski sastanak Višegradske četvorke i zemlja Zapadnog Balkana u Pragu bio usredsređen na proces proširenja EU i regionalnu saradnju, te je potvrdio podršku Višegradske četvorke otvaranju pregovora sa Severnom Makedonijom i Albanijom.\n„Obe zemlje su ispunile uslove za prelazak u narednu fazu procesa pristupanja EU. Nema razloga za dalje odlaganje. Saglasili smo se da je od ključne važnosti da države EU u martu postignu konsenzus i donesu pozitivnu odluku“, rekao je Petšiček.\nOn je naglasio da će Višegradska četvorka nastaviti da podržava institucije EU u cilju ubrzanja integracije svih drugih zemalja Zapadnog Balkana.\n„Integracija Zapadnog Balkana u EU je u strateškom interesu regiona i same EU. Proširenje EU je najbolji način da se osigura stabilnost, bezbednost i prosperitet na Zapadnom Balkanu i u celoj Evropi. Mi razumemo da se EU bavi mnogim unutrašnjim pitanjima, ali ne smeju da se predvide koristi od integrisanja Zapadnog Balkana“, naglaso je on.\nOn je naglasio da je neophodno da se nastave reforme na Zapadnom Balkanu, kao i da se nastavi sa unapređenjem regionalne saradnje, dobrosusedskih odnosa i pomirenjem.\n„Verujem da smo se svi koji učestvujemo na sastanku saglasili po ovom pitanju“, poručio je Petšiček.\nGovoreći o memorandumu o saradnji Fonda za Zapadni Balkan i Međunarodnog višegradskog fonda, koji je potpisan nakon sastanka, Petšiček je podsetio da je uspostavljanje navedenog fonda pokrenuto još 2011. godine u Pragu, a da je sporazum o njegovom uspostavljanju postignut 2015. godine na sastanku Višegradske četvorke i zemalja Zapadnog Balkana.\n„Smatramo da je ova inicijativa veoma pozitivana u jačanju regionalne saradnje na Zapadnom Balkanu i drago mi je da će se naša podrška nastaviti kroz ovaj memorandum za budućnost“, poručio je Petšiček.\nFrancuska očekuje realiniji odnos SAD prema Hezbolahu\nGrčka: 842 novozaražene osobe, preminuo 21 pacijent


INVESTITORI PRVO PITAJU ZA INĐIJU - Biznis Planet - Izrada biznis planova i investicionih projekata\nINVESTITORI PRVO PITAJU ZA INĐIJU\nTo su osnovni razlozi zbog kojih se investitori iz Evrope prvo raspituju za Inđiju a onda upravo nju odaberu kao lokaciju za ulaganje, bez obzira na to što znaju da će eventualno dobiti veće beneficije ili sub vencije u nekim drugim gradovima i opštinama, kazao je Ješić.\nDa je Inđija skrojena baš po meri investitora potvrđuje Fešn park autlet centar na samom ulazu u grad, ali i veliki broj fabrika i firmi u severoistočnoj industrijskoj zoni među kojima je i "TisenKrup Materials"’ koja u Inđiji posluje od 2009. i ima oko 50 stalno zaposlenih.\nI dok i domaći i strani investitori kao jednu od prednosti ističu i dobru saradnju sa opštinskim vlastima Ješić na pitanje da li je "inđijski model" primenjiv i u drugim domaćim opštinama ili gradovima odgovara da je s jedne strane to moguće, ali s druge teško ostvarivo, pre svega "zato što u Srbiji imamo loš izborni zakon".\nMora se promeniti politički sistem u Srbiji, jer je on jedna od glavnih kočnica ekonomskog razvoja zemlje, kazao je gradonačelnik Inđije i podsetio da je od ranije zagovornik promene aktuelnog Ustava Srbije, kako bi bili stvoreni uslovi za decentralizaciju.\nNovim načinom rada i organizacijom opštinske uprave Ješić je doprineo da početkom 2008. godine magazin "Fajnenšl Tajms" dodeli nagradu opštini Inđija i svrsta je na listu 25 najboljih evropskih destinacija za strana ulaganja.\nIsti magazin je ove godine Inđiji dodelio još jedno priznanje, ovoga puta za drugu najbolju destinaciju u Evropi prema efektivnosti troškova ulaganja.


U Kisaču otvoren Festival slovačkih tradicionalnih nošnji – NovostiDana.rs\nU Kisaču otvoren Festival slovačkih tradicionalnih nošnji\nVučević: Privilegovan sam đto sam danas sa vama\nMirović: Naše bratstvo je višedecenijsko\nOtvoren festivala „Slovačke narodne nošnje u Vojvodini“\nVučević: Lepa manifestacija u Kisaču\nMirović: Okupili smo se da pokažemo da smo jedinstveni\nSurovi: Vraćamo se našim korenima\nGradonačelnik Novog Sada Miloš Vučević, predsednik Pokrajinske vlade Igor Mirović i ambasadorka Slovačke Dagmar Repčekova večeras su u Kisaču prisustvovali otvaranju Festivala „Slovačke tradicionalne nošnje Slovaka u Vojvodini“, čiji je organizator Kulturni centar Kisač.\nNOVI SAD – Gradonačelnik Novog Sada Miloš Vučević, predsednik Pokrajinske vlade Igor Mirović i ambasadorka Slovačke Dagmar Repčekova večeras su u Kisaču prisustvovali otvaranju Festivala „Slovačke tradicionalne nošnje Slovaka u Vojvodini“, čiji je organizator Kulturni centar Kisač.\nVučević je u obraćanju rekao da je kao gradonacelnik privilegovan da pomogne manifestacije kao što je ta u Kisaču.\n„Nije čudno što je Novi Sad u stigao do samog finala izbora za Evropsku prestonicu kulture 2021. godine, a ovakvi događaji doprinose da se mi već osećamo evropskom prestonicom kulture“, rekao je Vučević.\nOn je rekao novinarima da taj festival predstavlja kulturu i tradiciju Slovaka u Vojvodini i da Slovačka nacionalna zajednica doprinosi intrernacionalnom kulturološkom bogatstvu Vojvodine i Srbije.\n„Ovakvi događaji nas čine ponosnim i daju nam za pravo da se kandidujemo za Evropsku prestonicu kulture 2021. godine, a ova manifestacija jedna je od mnogih koje pokazuju vekovni suživot i zajedništvo na ovim prostorima“, istakao je Vučević.\nPredsednik Pokrajinske vlade Mirović rekao je da su manifestacije poput Festivala u Kisaču, simbol zajedništva u Vojvodini.\n„Pokrajinska vlada će uvek pomagati sve festivale koji predstavljaju kulturu i tradiciju nacionalnih zajednica. Ovakvim manifestacijama saljemo poruku bratstva naših naroda, a ovde smo se okupili da pokažemo da smo jedinstveni u različitosti i da poštujemo jedni druge“, rekao je Mirović, dodajući da je Festival dokaz da smo „jedinstveni i u različitosti“.\nDirektor Kulturnog centra Kisač i glavni organizator Festivala „Slovačke tradicionalne nošnje Slovaka u Vojvodini“, Pavel Surovi rekao je da na Festivalu nastupaju predstavnici svih slovačkih mesta u Vojvodini.\n„Festival predstavlja istorijsko – etnografski osvrt na 270 godina naše tradicije. Pored promocije slovačkih tradicionalnih nošnji ovaj Festival predstavlja i vid podrške kandoidaturi Novog sada za Evropsku prestonicu kulture 2021. godine“, istakao je Surovi.


FBiH: U protekla 24 sata registrirano 137 slučajeva COVID-19, prijavljena dva smrtna ishoda - Federalno ministarstvo zdravstva: COVID19\nFBiH: U protekla 24 sata registrirano 137 slučajeva COVID-19, prijavljena dva smrtna ishoda\nObjavljeno: 12.08.2021 ; Ažurirano: 13.08.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 1.964 uzorka, od kojih je 137 pozitivno na COVID-19. Novi slučajevi registrirani su u svim kantonima/županijama u Federaciji BiH, osim u Bosansko-podrinjskom.\nU Federaciji BiH do sada je testirano ukupno 767.464 uzorka, a COVID-19 je potvrđen kod 135.431 osobe.\nU protekla 24h, u Federaciji BiH prijavljena su dva smrtna ishoda. S današnjim danom, broj smrtnih ishoda na području Federacije BiH je 5.548.


Potpisan Memorandum o razumevanju sa kompanijom "Blue Sky"aPotpisan Memorandum o razumevanju sa kompanijom "Blue Sky" u Ćupriji !!!\nU TOPOLI uhapšen muškarac nakon pljačke ugostiteljskog objekta!!!\nU ĆUPRIJI je počela izgradnja Atletskog centra Srbije !!!\nUSVOJEN budzet opštine Topola\nU toku je izgradnja još jednog objekta u industrijskoj zoni u Paraćinu!!!\nŠkola za muzičke talente obeležava svečanim novogodišnjim koncertom jubilej – 45 godina rada i postojanja !!!\nRadovi na regulaciji Resave u u toku!!!\nKOMASACIJA ZBOG REGULACIJE REKE RESAVE!!!\nDRUŽENJE RATNIH VOJNIH INVALIDA Topole i Kraljeva uz predaju poklona deci iz udruzenju ZAGRLJAJ\nPotpisan Memorandum o razumevanju sa kompanijom „Blue Sky“ u Ćupriji !!!\nIzvor: Opština Ćuprija\nĆuprija- Memorandum o razumevanju između Opštine Ćuprija i kompanije „Blu skaj jurop internešenel industri end trejd tehnolodži DOO Ćuprija“ (Blue Sky Europe International Industry and Trade Technology DOO Ćuprija), zaklјučen je 04.01.2018.godine u prostorijama Opštine Ćuprija. Ovo je prvi veliki korak u realizaciji izgradnje kineskog industrijskog parka u gradu na Moravi.\nPrema slovu Memoranduma o razumevanju, „Blu skaj“ će u Ćupriji otvoriti industrijski park za preradu plastičnog otpada i zaposliti lokalno stanovništvo. Ukupna procenjena vrednost prve faze investicije iznosi oko 12 miliona evra. U ovoj fazi – stoji u Memorandumu – „Blu skaj“ namerava da zaposli 500 lica sa teritorije opštine Ćuprija i susednih opština i gradova.\nKako je novinarima posle parafiranja dokumenta rekao Ninoslav Erić, predsednik Opštine Ćuprija, današnje zaklјučivanje Memoranduma o razumevanju dovešće ne samo do zapošlјavanja radnika u firmi „Blu skaj“, odnosno u njene četiri fabrike, nego i do toga da u industrijski park dođu da ulažu „svi oni koji nešto prave od plastike“.\nNaime, „Blu skaj“ će proizvoditi plastiku u granulama, tako da će od 2019. godine industrijski park biti jedna velika zaokružena proizvodna celina, u kojoj će proizvođači dobara od plastike na jednom mestu imati sve – od sirovina i poluproizvoda do idealnih logističkih uslova.\nInače, „Blu skaj jurop internešenel industri end trejd tehnolodži DOO Ćuprija“ je srpska firma koju su osnovali kineski investitori iz grada Linji, centra za proizvodnju i preradu plastike i plastičnih masa u Narodnoj Republici Kini, a kako je danas moglo da se čuje, oni su izuzetno zadovolјni Ćuprijom i pomoći koju su dobili od predsednika Erića i njegovog tima.\n0\t дец 13, 2018 media-ps.rs\n0\t дец 08, 2018 media-ps.rs\n0\t дец 18, 2018 media-ps.rs


Kruševac - Simbol početka crno-bele dominacije! - Sportske.net\nKruševac - Simbol početka crno-bele dominacije!\nFudbalski klub Partizan nalazi se na bod od titule prvaka a sve su prilike da će ruke na trofej crno-beli staviti na gostovanju koje se nalazi u lepom sećanju navijača kluba iz Humske.\nSjajan kadetski ''večiti derbi'', Partizanov veliki preokret!Partizan vas zove na ''Sportski bazar''Kruševljani se ne plaše Partizana, žele opet da ga pobede!JSL - Partizan danas overava 26. titulu?Partizan vraća stare snage! Može li sa njima u Ligu šampiona?\nFudbaleri Partizana u sredu od 18 časova gostuju kruševačkom Napretku u okviru 27. kola Jelen Superlige a spletom okolnosti crno-beli su dobili priliku da nerešenim rezultatom overe titulu.\nPosle godinu dana pauze, trofej prvaka Srbije vratiće se u trofejnu salu stadiona u Humskoj a navijači Partizana imaće priliku da se vrate na mesto koje im se nalazi u lepom sećanju.\nNa stranu prošlosezonski poraz od Napretka, stadiona "Mladost" pod Bagdalom simbol je početka Partizanove sedmogodišnje dominacije koja je započela upravo u Kruševcu.\nPre sedam godina, 25. maja Partizan je u poslednjem kolu Jelen Superlige gostovao Napretku i trijumfom rezultatom 0:1 overio titulu i tako započeo neverovatan niz od šest uzastopnih titula.\nSećaju se navijači Partizana te generacije koju je predvodio Slaviša Jokanović a u koju su predvodili Almami Moreira, Lamin Dijara, Stevan Jovetić, Zoran Tošić, Antonelo Žuka, Milivoje Ćirković i drugi.\nJedini pogodak u trijumfu Partizana tog 25. maja 2008. godine postigao je Lamin Dijara a crno-beli su sezonu završili na prvoj poziciji na tabeli sa pet bodova više od Crvene zvezde.\nDodajmo i to da je u tom trenutku Crvena zvezda imala šest titula više od Partizana ali je onda usledio crno-beli period dominacije tokom koje je klub iz Humske nanizao 6 trofeja koja su mu donela poravnanje sa "večitim rivalom".\nKako sada stoje stvari Partizan će se ponovo izjednačiti sa Crvenom zvezdom po broju titula a nema sumnje da se "Grobari" nadaju da će gostovanje Napretku označiti početak perioda nove dominacije.


Alber Elbaz se vraća u modnu industriju sa novim modnim brendom - Harper‘s Bazaar\nPovratak u modnu industriju sa sopstvenim modnim brendom najavio je jedan od njenih najpriznatijih talenata, Alber Elbaz. Umetnički direktor u kompaniji Lanvin od 2001. godine, dizajner rođen u Maroku dao je ostavku 2015. godine i od tada je radio sa raznim brendovima, uključujući Tod's i Converse, kako bi kreirao capusl kolekcije.\n„AZ Factory“ sa kolekcijama konfekcije biće digitalno predstavljen 26. januara, nakon čega sledi „The AZ Factory World Tour“, fokusirajući se na talk-show emisiju koju će voditi Elbaz. Emisija će imati za cilj edukaciju i bolju komunikaciju novog brenda sa potrošačima.\n"Godinama sam sanjao o povratku modi koja me zanima, a ovaj san je danas u vremenu kada ljudi ne mogu biti zajedno relevantniji nego ikad. Svet se brzo menja i svi se prilagođavamo novim stavovima i osećanjima," rekao je Elbaz u izjavi.\nEmisija pod nazivom „Razgovor sa Alberom Elbazom i prijateljima“ biće predstavljena 27. januara na Net-a-Porter-u i Farfetch-u, dve luksuzne platforme za kupovinu.


42. sjednica Gradskog vijeća Grada Sarajeva | Grad Sarajevo\nOdržana je 42. sjednica Gradskog vijeća Grada Sarajeva kojom je predsjedavao zamjenik predsjedavajućeg Salko Nikšić. Gradsko vijeće je usvojilo Odluku o davanju saglasnosti na Pravilnik o unutrašnjoj organizaciji jedinstvenog gradskog organa uprave – Gradske uprave Grada Sarajeva. Vijećnici Grada Sarajeva usvojili su Odluku o ispravci tehničke greške u Odluci o provođenju izmjena i dopuna Regulacionog plana „Centar Novo Sarajevo“. Vijećnici Gradskog vijeća usvojili su pojedinačno zaključke kojima se Nacrt Odluke o pristupanju izradi Regulacionog plana „Alipašin most V“; Nacrt Odluke o pristupanju izradi Regulacionog plana „ Alipašin most VI“; Nacrt Odluke o pristupanju izradi Regulacionog plana „Jarčedoli“; te Nacrt Odluke o pristupanju izradi Regulacionog plana „Kanara“, upućuju u javnu raspravu kako je to predloženo u datim zaključcima.\nGradsko vijeće Grada Sarajeva primilo je k znanju Informaciju o implementaciji informatizacije Gradske uprave i Gradskog vijeća Grada Sarajeva. Zavod za informatiku i telematiku realizuje, osigurava i održava osnovne funkcije i stabilnost informacionog sistema Grada. Posao se realizuje u skladu sa potrebama definisanim u koordinaciji sa Gradskom upravom, Gradskim vijećem i Službom gradskog vijeća, te u skladu sa budžetskim mogućnostima, sa unaprijed postavljenim prioritetima. U periodu juni 2011. godine – juni 2012. godine, provedene su aktivnosti na implementaciji i održavanju informatičke funkcije i infrastrukture u Gradskoj upravi i Gradskom vijeću Grada Sarajeva.\nVijećnici Gradskog vijeća primili su k znanju Informaciju o realizaciji Projekta „Trebevićka žičara“. Informacija sadrži provedene aktivnosti na realizaciji projekta „Trebevićka žičara“ u periodu januar – juni 2012. godine. Ukupni procesi u provođenju ovog projekta finansirani su od delegacije Evropske unije u Bosni i Hercegovini. S obzirom na značaj Projekta revitalizacije Trebevićke žičare, a koji je prepoznat i od delegacije Evropske unije u Bosni i Hercegovini, Grad Sarajevo kao titular ovog veoma složenog tehničko-tehnološkog projekta će nastaviti njegovu implementaciju, kako bi konačno gradu Sarajevu vratili jedan od njegovih najznačajnih simbola.


dete - Sputnjik Srbija\nBorac izbačen iz aviona zbog maske za dete?!\nKodi Garbrant, bivši šampion prestižne organizacije UFC, izbačen je sa leta zbog toga što njegov dvogodišnji sin nije nosio zaštitnu masku.\nSedmogodišnji Pavle iz Leskovca čudo od deteta: Zna sve o nuklearnoj bombi i zemljotresima\nLeskovčanin Pavle Stamenković sa tri godine naučio je da čita, a danas sa sedam godina istoriju i geografiju ima u malom prstu, dok proces pomeranja tektonskih ploča zna da objasni bolje od mnogih geografa.\nNovac za lečenje malog Olivera je prikupljen potvrđena je za Novosti iz humanitarne fondacije „Budi human“, u kojoj čekaju ponedeljak i potvrdu iz banke, kako bi vest i zvanično objavili.\nSputnjik saznaje: Beba koja je ispala kroz prozor nije životno ugrožena\nBeba koja je danas ispala kroz prozor Sigurne kuće u Pančevu u stabilnom je stanju i upućena je na dalja ispitivanja i lečenje, potvrđeno je Sputnjiku u Univerzitetskoj dečjoj klinici Tiršova.\nUžas u beogradskoj opštini: Majka uhvatila manijaka kako se iživljava nad njenim detetom\nMuškarac u prigradskom naselju Glogonjski rit na beogradskoj opštini Palilula namamio šestogodišnjeg dečaka u improvizovanu sobu, odnosno garažu, u kojoj je inače živeo. Samo zahvaljujući uspešnoj policijskoj akciji Aleksandar P. (53) iz Padinske Skele, koji je uznemiravo dečaka je uhapšen zbog nedozvoljenih polnih radnji.\nMali Crnogorac: Dođi jakno na mene /video/\nKako naučiti dete da se samo obuče? To je, verovatno, pitanje koje muči mnoge roditelje.


Proces istraživanja nafte i gasa u podmorju Crne Gore transp\nProces istraživanja nafte i gasa u podmorju Crne G...\nProces istraživanja nafte i gasa u podmorju Crne Gore transparentan\nObjavljeno: 05.03.2015. • 21:33 Autor: Ministarstvo ekonomije\nPovodom navoda NVO Green Home vezanih za projekat istraživanja nafte i gasa u crnogorskom podmorju, kao i predstojećeg Jadranskog samita o nafti i gasu, saopštavamo sljedeće:\nMinistarstvo ekonomije Crne Gore nije organizator Jadranskog samita o nafti i gasu koji će ovog mjeseca biti održan u Budvi, već ovaj regionalani događaj organizuje Global Events Partner - specijalizovani organizator međunarodnih događaja koji okupljaju poslovne zajednice iz oblasti nafte i gasa.\nNetačni su takođe i navodi ove NVO da dosadašnje postupanje Ministarstva ekonomije nije obezbijedilo transparentnu proceduru. Čitav proces ovog projekta je od samog početka potpuno transparentan i cjelokupna tenderska dokumentacija, kao i modeli ugovora, javno su dostupni. Dakle, javnost je upoznata sa svim fazama ovog postupka – od usvajanja Zakona o istrazivanju i proizvodnji ugljovodonika 2010. godine, regulisanja fiskalne politike, tenderske procedure, pa do donošenja niza zakonskih i podzakonskih akata. Činjenica da će konačnu odluku o dodjeli koncesija dati poslanici u Parlamentu dovoljno govori o transparentnosti ovog procesa.\nKada je riječ o Strateškoj procjeni uticaja na životnu sredinu aktivnosti istraživanja i proizvodnje ugljovodonika u podmorju Crne Gore (SEA), izjava NVO Green Home polazi od još jedne netačne pretpostavke - da je Strateška procjena završena i tajno usvojena bez konsultacija sa domaćom javnošću, kao i bez prekograničnih konstultacija. Ministarstvo ekonomije bi pružilo sve potrebne podatke ovoj NVO da je od nas tražila informacije o statusu Strateške procjene uticaja na životnu sredinu.\nSEA dokument je u fazi nacrta i trenutno je upućen (u skladu sa Zakonom o SEA) na proceduru davanja mišljenja unutar Vlade, nakon čega će biti izrađen nacrt SEA dokumenta koji će biti upućen na javnu raspravu. Prilikom upućivanja na javnu raspravu, nacrt SEA dokumenta će biti upućen i na prekogranične konsultacije u skladu sa ESPOO konvencijom.\nKako bi obezbijedilo bolji kvalitet SEA dokumenta, Ministarstvo ekonomije je u saradnji Ministarstvom održivog razvoja i turizma, osiguralo podršku ECRAN mreže prilikom izrade ovog dokumenta koji je postao i pilot SEA projekat. Ministarstvo ekonomije i ovim putem poziva predstavnike NVO sektora da uzmu aktivno ušešće u javnoj raspravi vezano za nacrt SEA dokumenta, kao što smo to i uradili kod definisanja obuhvata SEA dokumenta (tzv. scoping faza). Pomenute javne konsultacije za scoping fazu su bile prve javne konsultacije te vrste za jedan SEA dokument u Crnoj Gori. Dakle, svojim učešćem NVO sektor ima mogućnost da utiče na finalni dokument, jer će preporuke iz SEA dokumenta postati obaveze naftnih kompanija koje će biti ugrađene u njihove ugovore.\nKada je u pitanju sama politika upravljanja ugljovodonicima, njeni pricipi su definisani Zakonom o istraživanju i proizvodnji ugljovodonika, koji je Skupština Crne Gore usvojila 2010, a samim činom usvajanja je definisala politku u ovoj oblasti koja ja zasnovana na odgovornom upravljanju resursa, a ne na maksimalnoj dobiti.\nIstraživanje nafte i gasa u jadranskom podmorju nije novost – Hrvatska već 40 godina istražuje Jadran i traži naftu i gas, a iste aktivnosti mnogo duže obavljaju se i sa italijanske strane Jadrana. Višedecenijska praksa je pokazala da se ove istražne radnje nikako ne kose sa strateškim razvojnim granama, prije svega turizmom, što će biti slučaj i u Crnoj Gori.\nVlada ograničila marže na brašno, ulje, šećer i so 23.06.2022.\nMinistar Đurović na Prespanskom Forumu: Ekonomska saradnja prioritet za zemlje ZB 17.06.2022.\nSeminar"Local Tourism Development through Practical Management of Cultural Resources" 14.06.2022.


Kategorija: Društvo-Novi Bečej\tDatum kreiranja subota, 06 oktobar 2018 18:51\tDatum objavljivanja\tAutor : WEBINFO\nOvogodišnja Dečija nedelja obeležena je brojnim i šarolikim aktivnostima u celoj opštini Novi Bečej.\nPored bogatih sadržaja u svim školama, svoja vrata najmlađima otvorili su i Dom kulture, opštinska uprava, ali i druge institucije na teritoriji cele opštine. U samoj završnici, predsednik opštine Novi Bečej, Saša Maksimović, posetio je predškolsku ustanovu “Pava Sudarski”, tačnije, vrtić “Leptirić” u Novom Bečeju gde se u pratnji zamenika predsednika, Branka Svilengaćina, i sekretara Mesne zajednice, Miroslava Macure, družio sa mališanima. Predškolci su, pod vođstvom svojih vaspitačica, pripremili predsedniku nekoliko recitacija, a zajedno su otpevali i čuvenu dečiju pesmicu “Kad si srećan”. Posle kratkog programa koji su deca izvela, čelni ljudi opštine Novi Bečej podelili su im slatkiše kao znak zahvalnosti za uloženi trud.\nOsvrćući se na posetu “Leptiriću”, predsednik Maksimović je rekao: “Izuzetno mi je zadovoljstvo što sam posetio ovu predškolsku ustanovu danas. Došli smo da naše najmlađe sugrađane nagradimo, iako zamenik predsednika opštine, gospodin Svilengaćin i ja već treći godinu za redom imamo raspravu oko toga da li će to biti čokolada ili pasta zube i nekako uvek ja imam tu jaču poziciju da izborim za decu čokoladu i mislim da su deca oduševljena. Njima, zaista, hvala, predivna je predstava koju su nam deca pripremila danas. Rešili smo da promenimo tu taktiku koja je lokalna samouprava imala u predhodnih desetak godina, da deca dolaze na poklonjenje predsedniku opštine, pa smo evo, već tri godine uzastopnoe rešili da obiđemo sva odeljenja predškolske ustanove „Pava Sudarski“. Zaista mi je bilo veliko zadovoljstvo, ovo je jedan od retkih momenata kada imate priliku da budete ceo dan nasmejani”\nOpština Novi Bečej obaveštava građane da sutra počinje sa deljenjem Natrijum-hipohlorita fizičkim li…\nOve godine, fudbalski klub “Jedinstvo” iz Novog Bečeja proslavlja 90 godina postojanja. Svečano obel…


Belorusi u nedelju biraju predsednika, Lukašenko opet favorit\nM. D. 9. oktobra 2015. 23:00\nU Belorusiji se u nedelju održavaju predsednički izbori, a gotovo je izvesno da će sadašnji šef države Aleksander Lukašenko, koji je na vlasti već 21 godinu, osvojiti i peti mandat.\nIzborni posmatrači predviđaju da će glasanje proći bez nasilnih masovnih protesta kakvi su obeležili izbore 2010. godine.\nU ovogodišnjoj izbornoj trci učestvuju četiri kandidata, među kojima prvi put i jedna žena – Tatjana Karatkevič, kandidatkinja građanske kampanje „Narodni referendum“ kojoj je, kako pokazuju rezultati najnovijih anketa, naklonjeno oko 18 odsto birača, navode beloruski mediji.\nOstala tri kandidata su predsednik Liberalne demokratske stranke Sergej Gajdukevič, koji uživa poverenje 11,4 odsto Belorusa, zatim ekonomista Viktor Terešenko koga podržava 8,1 odsto glasača, i Nikolaj Ulakovič koji predstavlja beloruske Kozake i naklonjeno mu je 3,6 odsto birača.\nDok je 13,3 odsto Belorusa sa pravom glasom i dalje neodlučno, čak više od 45 odsto birača u toj zemlji namerava da glas da dugogodišnjem predsedniku Lukašenku (61).\nZapad je dugo na neki način bojkotovao Lukašenka, bivšeg direktora državnog poljoprivrednog kombinata, zbog kršenja ljudskih prava i obrušavanja na političke disidente, a nekim beloruskim zvaničnicima i kompanijama je nametnuo ekonomske sankcije, podseća Rojters.\nMeđutim, Lukašenkove kritike upućene Moskvi zbog aneksije Krima prošle godine, činjenica da je on domaćin mirovnih pregovora o ukrajinskoj krizi i oproštaj koji je dao za šest opozicionih lidera u avgustu, rezultirali su opreznim zbližavanjem sa EU i SAD.\n„Zapad je zainteresovan za stabilnost Belorusije. On želi mirne izbore koji mogu doneti napredak u oblasti demokratije i ljudskih prava“, kaže Jurij Carik iz Beloruskog centra za strateško i političko istraživanje.\nOsećaj apatije među običnim Belorusima, u kombinaciji sa snažnom željom za stabilnošću pred izričitijom Rusijom i Ukrajinom rastrzanom krizom, znači da posmatrači uglavnom ne očekuju proteste širih razmera kakvi su pratili izbore pre pet godina, kada su glavni Lukašenkovi protivnici bili uhapšeni.\nBivši opozicioni predsednički kandidat Nikolaj Statkevič pozvao je na predizborne proteste, ali je odziv na takvim skupovima proteklih meseci bio slab, sa tek par stotina okupljenih ljudi.\nBeloruska spisateljica Svetlana Aleksijevič, koja je juče proglašena za ovogodišnju dobitnicu Nobelove nagrade za književnost, rezimirala je rezigniranost koja vlada među protivnicima čoveka koji je došao na vlast 1994. i ne pokazuje znake da želi da se povuče.\n„Neću glasati na ovim izborima, zato što znamo ko će pobediti“, rekla je Aleksijevič, koja sada živi u Minsku nakon što je provela mnogo godina u zapadnoj Evropi.\nIako Rusija i dalje ima značajan uticaj u Belorusiji, naročito kao jedan od njenih glavnih kreditora, Lukašeno povremeno pokazuje nezavisnost, kao nedavno kada je osudio ruske planove o izgradnji vojne baze u Belorusiji čime je, čini se, učinio jedan od retkih ustupaka pred protivljenjem javnosti, podseća britanska agencija.\nLondonski „Ekonomist“ ocenjuje da Lukašenku Zapad služi kao protivteža za zavisnost Belorusije od Rusije.\nEU je važan trgovinski partner Belorusije, a oslobađanje šest zatvorenika u avgustu podstaklo je neke u Briselu da se založe za ukidanje trgovinskih barijera.\nŠire izvozno tržište bi u Belorusiji bilo pozdravljeno, budući da je ekonomija te zemlje ove godine posustala zbog pada ruske rublje.\nBeloruski BDP je opao za 3,5 odsto od januara do avgusta, a prosečna mesečna plata za trećinu od početka godine te sada iznosi 420 dolara.\nPa ipak, podrška Lukašenku, koji je sebe u intervjuu Rojtersu pre tri godine opisao kao „poslednjeg i jedinog diktatora u Evropi“, porasla je na 47 odsto, prema prošlomesečnom istraživanju nezavisnog Instituta za socioekonomske i političke studije.\n„Ekonomska kriza bi logično trebalo da dovede do opadanja poverenja, ali je to neutralisano ukrajinskom krizom, koja se ozbiljno odrazila na belorusko društvo“, kaže Valerij Karbalevič, autor biografije predsednika Lukašenka.\n„Lukašenko sebe predstavlja kao garanta mira i bezbednosti… i taj imidž uspeva“, zaključuje Karbalevič.\nPotreba za pisanjem/ umesto diskusije uživo (?)


I ovog meseca penzije u celosti na računima - Boom93\nI ovog meseca važiće način isplate penzija koje je Ministarstvo finansija uvelo tokom vanrednog stanja.\nKako je objavljeno na sajtu Fonda PIO, za penzionere koji penziju primaju preko tekućeg računa isplata će početi danas, dok za one kojima stiže na kućne adrese ili penziju podižu na šalterima pošte, isplata će se vršiti u ponedeljak.\nPenzija za samostalne delatnosti je počela 2. jula.\nPenzije su dobili i vojni i poljoprivredni penzioneri koji su svoje penzije mogli da podignu 4. jula, a na kućne adrese i na šaltere pošte isplata je počela dva dana kasnije 6. Jula.\nIsplata penzija za penzionere sa koji imaju prebivalište na teritoriji bivših republika SFRJ, počeće takođe danas.\nOznakeisplata penzija penzioneri Požarevac


Od aprila na banjalučkim ulicama hibridna taksi vozila Banjaluka.com\nOd aprila na banjalučkim ulicama hibridna taksi vozila\nBANJALUKA – “Patrol” i “Avala A”, koji već duže vrijeme pružaju usluge taksi prevoza u Banjaluci, odlučili su napraviti veliki iskorak u kvalitetu prevoza u ovom gradu, te će do kraja aprila nabaviti 25 novih hibridnih vozila tojota prius.\nRiječ je o vozilima savremene japanske tehnologije, sa benzinskim i električnim pogonom.\nUgledavši se na mnoge evropske i svjetske gradove, njihov kvalitet usluga, te sva poboljšanja u cilju zadovoljstva prevoza građana i zaštite životne sredine, i Banjaluka će kao moderan grad sada imati i najbolju taksi uslugu.\nBoris Tomić, direktor finansijskog sektora “Patrola”, kazao je da će jedan dio vozila postojećeg voznog parka ostati i dalje u upotrebi, dok će se drugi dio potpuno zamijeniti novim.\nU ovlaštenoj kući “Sladaboni” iz Banjaluke, koja će uvesti i isporučiti ova vozila, su kazali da je, imajući u vidu da je taksi prevoz jedan dio lica grada i da svakodnevni boravak u gradu zahtijeva što kvalitetniji život, odluka bila da se gradu ponude i najsavremenija hibridna vozila s najmanjom emisijom štetnih gasova i najmanjom bukom, a građanima najljepša i najudobnija vozila.\nGovoreći o karakteristikama vozila, u “Sladaboniju” su kazali da je hibridni pogon onaj gdje tokom vožnje vozilo ide pomoću električnog i benzinskog motora u najefikasnijem odnosu.\nEkološki uticaj u odnosu na dizel vozila Euro5:\n37 odsto manje ugljen-dioksida\n16 odsto manje oksida azota\n32 odsto umanjen nemetanski ugljovodonik\n20 odsto smanjen oksid sumpora


Šef ruske diplomatije Sergej Lavrov dolazi u BiH 14. decembra – Fokus.ba\npotvrđeno za "rse"\nŠef ruske diplomatije Sergej Lavrov dolazi u BiH 14. decembra\nLavrov je posljednji put bio u BiH uoči lokalnih izbora 2018. godine kada je posjetio Sarajevo i Banju Luku\nŠef ruske diplomatije Sergej Lavrov stiže u posjetu Bosni i Hercegovini 14. decembra, potvrdili su za Radio Slobodna Evropa iz Ministarstva vanjskih poslova Bosne i Hercegovine.\nU dvodnevnoj posjeti Bosni i Hercegovni 14. i 15. decembra Lavrov će imati zvanične susrete sa članovima Predsjedništva BiH, ministricom vanjskih poslova BiH Biserom Turković, ali i odvojeni sastanak s predsjedavajućim Predsjedništva BiH Miloradom Dodikom.\nPosjeta šefa ruske diplomatije Sergeja Lavrova Bosni i Hercegovini i Srbiji bila je planirana 28. i 29. oktobra, međutim zbog samoizolacije zbog pandemije COVID-a, sve planirane posete su odložene, saopštilo je rusko Ministarstvo spoljnih poslova 27. oktobra.\nTokom planirane posjete u oktobru rusko Ministarstvo vanjskih poslova zvanično je najavilo da su planorani razgovori o daljnjem razvoju bilateralne političke, trgovinske, ekonomske, kulturne i humanitarne suradnje.\nLavrov u Bosnu i Hercegovinu dolazi nedugo nakon razgovora u Vijeću sigurnosti UN-a gdje se Rusija otvoreno zalagala za zatvaranje Ureda visokog predstavnika (OHR), što je ponovljeno i iz Ruske ambasade na nedavnoj sjednici Vijeća za provedbu mira (PIC).\nŠef ruske diplomatije se u septembru 2018. godine u Sarajevu sastao s tadašnjim članovima Predsjedništva BiH, te ministrom vanjskih poslova BiH, a u Banjaluci sa zvaničnicima Republike Srpske.


Smanjena proizvodnja ArcelorMittala doprinijela umanjenju emisije sumpordioksida u Zenici - Klix.ba\n9.12.2015. u 14:34\nZenička kompanija ArcelorMittal oglasila se službenim saopćenjem kojim obrazlažu problematiku zagađenja zraka u gradu i odgovaraju na pisanje nekih medija u vezi s problemom zagađenja u Zenici. Tražeći da sudjeluju u demokratskom dijalogu kompanija ArcelorMittal navodi da o ovoj ozbiljnoj temi "važno je da su građani korektno obaviješteni o pravim činjenicama u vezi s ovom situacijom".\n"Mi ne poslujemo 'nelegalno' bez potrebnih dozvola. To nije tačno. Kompanija ArcelorMittal Zenica je pravovremeno podnijela kompletnu dokumentaciju potrebnu za dobijanje svih dozvola. Pitanje nekih dozvola je odgođeno- ali ne krivicom kompanije ArcelorMittal Zenica. U takvim slučajevima, zakon nam dozvoljava da nastavimo s poslovanjem dok čekamo da nam Ministarstvo izda dozvole", navodi se u saopćenju kompanije AMZ.\n"Emisije iz naše proizvodnje čelika imaju relativno niske vrijednosti SO2. Mnogo bitniji su stari kotlovi, koji se i dalje koriste za gradsko grijanje. Pozivali smo vlasti da naprave alternativni plan za zamjenu ovog starog sistema", to bi moglo da dovede do značajnog smanjenja nivoa sumpordioksida.\nTakođer, zbog svoje visine, naši dimnjaci ne mogu imati značajan utjecaj na zagađenje u gradu i okolini tokom zimskog perioda kada ima malo strujanja zraka ili ga uopće nema. Mi se nikako ne možemo smatrati jedinim izvorom SO2 zagađenja - do njega dovode i ložišta u domaćinstvima, automobili i drugi izvori koji nemaju veze s kompanijom ArcelorMittal Zenica- navodi se u ovom saopćenju.\nIz kompanije ističu da trenutno "mnogi drugi gradovi u BiH trenutačno imaju probleme sa zagađenjem, koje je veće od uobičajenog zbog vremenskih uvjeta i geografskog položaja, jer su smješteni u kotlinama, kao što je to slučaj sa Zenicom.\n"Također moramo podsjetiti da se čelik u Zenici proizvodi više od 120 godina. Prije nego što je kompanija ArcelorMittal došla ovdje 2004. godine, decenijama gotovo da nije bilo investicija u oblasti zaštite okoliša. Mi planiramo da dostignemo ne samo važeće okolišne norme u BiH već i relevantne standarde Evropske unije i napredovali smo u primjeni tog plana. Do sada je direktno uloženo 90 miliona KM u program zaštite okoliša, a sljedeći projekti su već u toku. Ovo su neke od činjenica i nadamo se da one objašnjavaju okolišnu situaciju i ono što se može uraditi o tom pitanju", saopćeno je danas za javnost iz kompanije ArcelorMittal Zenica.\nZenica zagađenje ArcelorMittal Zenica\nRadniku ArcelorMittala Zenica amputirana ruka, ljekari u Sarajevu se bore sačuvati drugu\n13.04.2019. u 12:00\nRadnicima ArcelorMittala uplaćene plaće, upravi poručili da se ne igraju s njima\n12.04.2019. u 18:53\nPlate zaposlenih u MUP-u RS-a veće za deset posto


SportDC - Vesti - Reprezentacije - Remi Srbije i Rusije\nPonedeljak, 24.06.2019 12:10\nRemi Srbije i Rusije\nDrama u Mercedes Benc Areni u Berlinu završena je bez pobednika. Vodila je Srbija u većem delu meča, ali su na kraju Orlovi branili zasluženi bod. Vodio je tim Nenada Peruničića i četiri gola u 39. minutu, imao napad za pobedu, ali je razbranjeni Grams zaustavio loptu Lazaru Kukiću deset sekundi pre kraja, iako su je svi već videli u mreži...\nGledalaca - 11.000\nOdlično su Orlovi otvorili drugo poluvreme kažnjavajući ideju Eduarda Kokšarova da njegov tim napada bez golmana. Golovi Ilića i Radivojevića na prazan gol odvojili su srpski tim, a sigurna ruka Nemanje Ilića sa linije sedam metara donela je i maksimalnih +4 - 23:19, što je nateralo ruski klupu da uzme tajm-aut u 42. minutu.\nPromenili su Rusi odbranu, napravili seriju 3:0 i doveli do još jednog minuta predaha pri rezultatu 23:22. Nastavljena je velika borba u kojoj su se ekipe smenjivale u vođstvu, a gol-bomba Draška Nenadića digla je srpske navijače na noge u 56. minutu za 28:27, da bi Stefan Vujić golom u 57. minutu 29:27 doveo Srbiju na +2...


Nišlije ispunile obećanje – masovna predaja zahteva za isključenje grejanje\nUz zvuke pištaljke i povike „lopovi, lopovi“, oko 1.000 korisnika daljinskog grejanja danas je protestovalo ispred niške „Gradske toplane“ zbog preskupog daljinskog grejanja i predalo zahteve za isključenje sa toplovodne mreže. Okupljanje građana i predaju zahteva organizovalo je Udruženje predsednika skupštine stanara pošto je unazad skoro puna četiri meseca pokušavalo da od Toplane i gradskih čelnika izdejstvuje smanjenje cene grejanja. Okupljeni građani su danas u glas potvrđivali da ne mogu više ni jedan jedini dan da podnesu teret računa za grejanje i da moraju da budu isključeni sa mreže kako ne bi došli u situaciju da ostanu bez stanova zbog neplaćenih računa.\n„Ove godine mi je račun za grejanje porastao na 8.400 dinara, a prošle godine je iznosio između 4.000 i 5.000 dinara. Ne mogu da plaćam račune jer sam ostala bez posla u propalom ‘Srbijaturistu’. Nemam novi posao, niti uslov za penziju“, kazala je Nišlijka Zorica Stanković, a slične priče mogle su se danas čuti od svih okupljenih pred kapijom „Gradske toplane“. Jedan od organizatora predaje zahteva dr Đokica Jovanović rekao je da će Udruženje predsednika skupštine stanara nastaviti da se bori za interese Nišlija, a ukoliko je potrebno zahtevi za isključenje grejanja dospeće i do suda. Skup nezadovoljnih korisnika daljinskog grejanja obezbeđivalo je više patrola policije i žandarmerije, ali nije bilo incidenata. Hitna pomoć morala je da interveniše jer je jednoj ženi pozlilo zbog vrućine. Direktor „Gradske toplane“ Slobodan Maksimović nije se juče pojavio pred okupljenim građanima, ali im je posredstvom medija poručio da neće moći da se isključe sa toplovodne mreže sve dok ne budu promenjeni gradski propisi. „Aktuelni gradski propisi trenutno dozvoljavaju isključenje sa mreže samo individualnih stambenih objekata ili kompletnih stambenih zgrada. Pojedinačna isključenja značila bi kršenje propisa“, kazao je Maksimović. On je dodao da grejanje ne može da pojeftini zbog visoke cene gasa, a jedino što građani mogu da učine da bi smanjili račune je da ugrade kalorimetre i tako štede toplotnu energiju.


Teslin naučni centar spašen donacijama\n2 Maj 2020 - rtv\nTeslin naučni centar Vordenklif (TSCW) nizom virtuelnih programa obeležava sedam godina od kada je ta jedina preostala Teslina laboratorija spasena od rušenja zahvaljujući donacijama ljudi iz 108 zemalja, a tim povodom direktor TSCW Mark Alesi izrazio je zadovoljstvo postignutm na putu da Vordenklif postane globalni naučni centar dostojan tog velikog naučnika i vizionara.\n"Početkom godine počela je ozbiljna rekonstrukcija Tesline laboratorije, a u poslednjih nešto više od mesec dana TSCW je pokrenuo potpuno novi virtuelni naučni centar i niz mrežnih programa dostupnih ljudima svih starosnih grupa a jedan od njih otkriva i najveće misterije Tesline laboratorije", rekao je Alesi za Tanjug i podsetio da je Tesla laboratoriju na Long Ajlendu počeo da gradi pre skoro 120 godina.\nOd kupovine Vordenklifa 2013, godine TSCW se, kaže, udružio s poštovaocima Teslinog dela kako bi napredovali u izgradnji globalnog naučnog centra dostojnog Tesle.\n"Prikupljamo sredstva, podižemo svest, radimo na planovima, pribavljanju dozvola za rehabilitaciju i otvaranju laboratorija, sarađujemo sa stručnjacima, nastavnicima i inovatorima, razvijamo planove i programe potrebne za pokretanje centra", rekao je Alesi.\nPrema njegovim rečima, godišnji izveštaj za 2019. godinu pokazuje da je broj posetilaca porastao tri puta, da se broj članova i volontera udvostručio, a broj poseta sajtu je i do 10.000 mesečno.\n"Ovo je teško vreme i želja nam je bila da svim poštovaocima Teslinog dela ponudimo besplatne virtuelne programe koji nadahnjuju i obrazuju", rekao je Aleši i podsetio da tokom 2012. godine 33.000 ljudi učestvovalo u spašavanju Tesline laboratorije zahvaljujući akciji koju je podržao strip crtač Metju Inman pa je za samo nekoliko nedelja skupljeno 1,4 miliona dolara.\n"Svet je spasio Vordenklif i želimo da mu se odužimo u istom duhu humanosti i inovacija a primer za to nam je dao Nikola Tesla", rekao je Alesi koji je dodao da će TSCW tokom naredna tri dana ponuditi bogat on lajn program a jedan od njih će naučiti decu da u kućnim uslovima od onoga što imaju naprave rakete.\nTakođe, planirano je i emitovanje filma o Tesli koji je napravio Josef Sikorski u kome između ostalog govori i Teslin poslednji, sad već pokojni, najbliži rođak Viliam Terbo.\nFilm obuhvata istoriju Vordenklifa od 1901. godine kada je Tesla počeo da gradi svoju čuvenu laboratoriju i postrojenje za bežičnu komunikaciju i bežični prenos energije do danas.\nZahvaljujući donacijama 2. maja 2013. godine konačno je otkupljeno 6,5 hektara zemljišta na Long Ajlendu, udaljenom stotinak kilometara od Njujorka.\nKako je Alesi rekao dani u izolacija prilika su da se samoizolacija iskoristi na najbolji način, upravo kao što je to i Tesla učino 1874. za vreme epidemije kolere od koje je umalo stado.\n12 Nov 2020 NAJVEĆA BATERIJA NA SVETU mondo\n21 Sep 2020 Podignut spomenik Nikoli Tesli u Bafalu novosti\n11 Avg 2020 Brate, imaš malo čorbe? Stao mi auto na struju! telegraf\n4 Avg 2020 U Kaliforniji se gradi najveća baterija na svijetu energetikanet\n20 Jul 2020 Mercedesova električna limuzina imaće autonomiju od 700 km! b92\n11 Jun 2020 Baterija za električna vozila koja može da traje dva miliona kilometara bif\n17 Maj 2020 OVA VOZILA SU BUDUĆNOST alo\n3 Maj 2020 Tesla želi da snabdeva Britaniju el. energijom b92


srbijasport.net - Vesti - Superliga Srbije - U Vojvodinu stigao i Eze Vinsent\nSreda, 26.02.2020 05:38\n06.07.2019 FK Vojvodina\nPosle jučerašnje pobede nad ekipom Triglava rezultatom 2:3 (0:0), šef stručnog štaba Vojvodine Nenad Lalatović danas je ponovo dao lakše pre podne svojim igračima. Umesto treninga, crveno-beli će ponovo imati jednočasovni relaksacioni boravak u bazenu, a na teren će istrčati tek u 18:30 časova, za kada je zakazan popodnevni trening u Termama Čatež.\nU vreme dok su crveno-beli juče igrali protiv Triglava, u hotel „Terme“ stigao je njihov saigrač Eze Vinsent, koji je konačno rešio problem sa slovenačkom vizom i tako se priključio pripremama svog tima. Zajedno sa lakše povređenima Markom Đurišićem i Mirkom Topićem, kao i Nikolom Vasiljevićem, on je danas odradio lakši prepodnevni trening, kako bi se što brže uključio u trenažni proces koji je uspostavio Nenad Lalatović. U taboru Vojvodine sada nedostaje još samo Miodrag Gemović i očekuje se da će se i on uskoro pridružiti crveno-belima u Sloveniji.\nOno što takođe može da raduje navijače Vojvodine jeste to što izgleda da povreda članka Nikole Vasiljevića ipak nije toliko strašna kako se u prvi mah učinilo, iako on sigurno još neko vreme neće moći da radi zajedno sa ekipom\nVeselinović otišao, Bralić došao\nFudbaleri Vojvodine vratili se u Novi Sad


Vremeplov (22. februar) – Kultura na DAR\nDvadeset drugi februar je 53. dan godine po gregorijanskom kalendaru. Do kraja godine ima još 312 dana (313 u prestupnim). Na današnji dan dogodilo se:\nRođen je srpski političar i novinar Svetozar Miletić, vođa Srba u Vojvodini u borbi za nacionalna prava u Austro-Ugarskoj.\nKnez Milan Obrenović proglasio Srbiju kraljevinom i sebe kraljem.\nRođen je Danilo Kiš, jedan od značajnijih srpskih pisaca druge polovine XX veka.\nTags: dvadeset drugi, februar, na današnji dan, putujmo kroz istoriju, vremeplov\nPrevious Vremeplov (21. februar)\nNext Vremeplov (23. februar)


Potpisan ugovor o izgradnji obilaznice oko Novog Sada i mosta preko Dunava - Gradjevinarstvo.rs\n21.03.2022. | RTS\nU Novom Sadu je 19. marta potpisan komercijalni ugovor o projektovanju i izvođenju radova na izgradnji obilaznice oko ovog grada sa mostom preko Dunava. Potpisivanju je prisustvovala predsednica Vlade Srbije Ana Brnabić.\nBudući izgled mosta (Foto: Screenshot/Instagram/Miloš Vučević)\nUgovor su potpisali ministar građivinarstva i infrastrukture Tomislav Momirović, v. d. generalnog direktora "Koridora Srbije" Aleksandar Antić i predstavnik ambasade Kine u Srbiji Džang Sjaojuan.\n"U ovom trenutku gradimo deset auto-puteva, do kraja sledećeg mandata trebalo bi da izgradimo 650 kilometara puteva. To je više nego što smo imali u Srbiji tokom 45 godina bivše Jugoslavije", rekla je Ana Brnabić.\nTomislav Momirović je istakao da je ovo veliki dan za Srbiju i Novi Sad, čestitao svima na mostu i borbi za njegovu izgradnju.\nAleksandar Antić je izjavio da je mnogo borbenosti i upornosti bilo potrebno da bi se danas potpisao komercijalni ugovor o izgradnji.\n"Ovaj projekat je vrlo kompleksan. Mi imamo mostovsku konstrukciju od 2.400 metara, od čega je 800 metara širina same reke, a 650 metara paralelnih puteva. Imamo sabirnice od 600 metara koje će čitav saobraćaj da obuhvate i uvedu na taj most. Tu će biti i veliki kružni tok, kao i saobraćajnica koja će most povezati sa Fruškogorskim koridorom", rekao je Antić.\n"Ovaj most su gradski oci ucrtali 1963. godine urbanističkim planom i stariji je od Mosta slobode, samo nisu bili stvoreni uslovi", istakao je Vučević.\nPredstavnik ambasade Kine u Beogradu Tjen Išu napomenuo je da je ovo veliki dan za Kinu i Srbiju i dodao da se nada da će kineska kompanija kvalitetno ispuniti sve svoje obaveze u dogovorenom roku.\n"Naime, izgradnja obilaznice oko Novog Sada sa mostom preko Dunava pokazuje spremnost sa obe strane za više rezultata u procesu zajedničkog unapređivanja našeg strateškog partnerstva", dodao je.


Od februara besplatan autobuski prevoz u Jagodini - Balkanska\n“Poslednjih 14 godina u Jagodini se autobusom besplatno voze đaci, studenti i penzioneri. Od kraja januara ili početka februara naredne godine svi građani na teritoriji grada Jagodine imaće besplatan autobuski prevoz. Ovo je jedinstven slučaj u svetu”, rekao je Marković.\nOn je dodao da korisnicima javnog prevoza u Jagodini neće biti potrebna ni lična karta, ni mesečna karta, i poručio da i građani iz drugih gradova ako se dugo nisu vozili autobusom, mogu da “došu do Jagodine i da se voze malo, da vide kako izgledaju” sela u tom kraju.\n“Odbornici nemaju ni dnevnice ni plate, ja sedim na hoklici”\n“Mi smo jedini grad u Srbiji gde odbornici ne primaju ni dnevnice ni plate, a to je godišnja ušteda od 12 miliona dinara. Mi smo jedini grad u Srbiji koji nema komunalnu policiju, a to bi bio trošak od 28 miliona dinara za godinu dana. Mi smo jedini grad u Srbiji gde članovi raznoraznih komisija i nadzornih odbora ne primaju ništa”, rekao je Marković.\n“Uspeli smo da vratimo pitanje Kosova i Metohije na dnevni red na način da se ne može doneti trajno rešenje bez saglasnosti Srbije. Takođe, uspeli smo da 12 zemalja povuče priznanje jednostrano proglašene nezavisnosti Kosova i time smo pokazali da ta stvar nije završena i pokazali smo da su pravda i istina jači od sile”, rekao je Dačić.\nTags: DRAGAN MARKOVIĆ PALMA, GRADSKI PREVOZ, JAGODINA


Najava mečeva 19.kola Prve lige Srbije\n12. novembar, 2019.\nMečevi 19.kola Prve lige Srbije u sezoni 2019/20 na programu su ove srede, a u nastavku su parovi i termini susreta.\nBUDUĆNOST – SMEDEREVO 1924 (sreda 13.novembar, 13:30 časova)\nDobanovačka Budućnost u okviru 19.kola Prve lige Srbije na svom stadionu dočekuje ekipu Smedereva 1924 iz istoimenog grada. Domaćini su ove sezone ostvarili samo jednu pobedu, uz pet remija i dvanaest poraza, pa sa 8 bodova na svom kontu trenutno zauzimaju poslednje 16.mesto na tabeli. U prethodnom kolu su kao domaćini odigrali nerešeno sa ekipom Kolubare, a rezultat je bio 0:0. Gosti su ove sezone ostvarili osam pobeda, uz jedan remi i devet poraza, pa sa 25 bodova na svom kontu trenutno zauzimaju 10.mesto na tabeli. U prethodnom kolu su kao domaćini poraženi u duelu sa ekipom OFK Bačka, a rezultat je bio 0:1. Meč je zakazan za sredu 13.novembar, sa početkom u 13:30 časova.\nOFK ŽARKOVO – ZEMUN (sreda 13.novembar, 13:30 časova)\nBeogradski OFK Žarkovo u okviru 19.kola Prve lige Srbije na svom stadionu dočekuje gradskog rivala, ekipu Zemuna. Domaćini su ove sezone ostvarili šest pobeda, uz šest remija i šest poraza, pa sa 24 boda na svom kontu trenutno zauzimaju 11.mesto na tabeli. U prethodnom kolu su kao gosti savladali ekipu Novog Pazara, a rezultat je bio 2:4. Gosti su ove sezone ostvarili samo tri pobede, uz šest remija i devet poraza, pa sa 15 bodova na svom kontu trenutno zauzimaju pretposlednje 15.mesto na tabeli. U prethodnom kolu su kao domaćini odigrali nerešeno sa ekipom Zlatibora, a rezultat je bio 1:1. Meč je zakazan za sredu 13.novembar, sa početkom u 13:30 časova.\nRADNIČKI 1923 – OFK BAČKA (sreda 13.novembar, 13:30 časova)\nKragujevački Radnički 1923 u okviru 19.kola Prve lige Srbije na svom stadionu dočekuje goste iz Bačke Palanke ekipu OFK Bačka. Domaćini su ove sezone ostvarili pet pobeda, uz četiri remija i devet poraza, pa sa 19 bodova na svom kontu trenutno zauzimaju 14.mesto na tabeli. U prethodnom kolu su kao gosti poraženi u duelu sa ekipom Dinama, a rezultat je bio 1:0. Gosti su ove sezone ostvarili osam pobeda, uz četiri remija i šest poraza, pa sa 28 bodova na svom kontu trenutno zauzimaju 6.mesto na tabeli. U prethodnom kolu su kao gosti savladali ekipu Smedereva 1924, a rezultat je bio 0:1. Meč je zakazan za sredu 13.novembar, sa početkom u 13:30 časova.\nSINĐELIĆ – KABEL (sreda 13.novembar, 13:30 časova)\nBeogradski Sinđelić u okviru 19.kola Prve lige Srbije na svom stadionu dočekuje goste iz Novog Sada, ekipu Kabela. Domaćini su ove sezone ostvarili šest pobeda, uz četiri remija i osam poraza, pa sa 22 boda na svom kontu trenutno zauzimaju 12.mesto na tabeli. U prethodnom kolu su kao gosti poraženi u duelu sa ekipom Radničkog iz Pirota, a rezultat je bio 1:0. Gosti su ove sezone ostvarili devet pobeda, uz šest remija i tri poraza, pa sa 33 boda na svom kontu trenutno zauzimaju 1.mesto na tabeli. U prethodnom kolu su kao domaćini savladali ekipu Metalca, a rezultat je bio 3:1. Meč je zakazan za sredu 13.novembar, sa početkom u 13:30 časova.\nZLATIBOR – RADNIČKI PIROT (sreda 13.novembar, 13:30 časova)\nČajetinski Zlatibor u okviru 19.kola Prve lige Srbije na svom stadionu dočekuje goste iz Pirota, ekipu Radničkog. Domaćini su ove sezone ostvarili devet pobeda, uz šest remija i tri poraza, pa sa 33 boda na svom kontu trenutno zauzimaju 2.mesto na tabeli. U prethodnom kolu su kao gosti odigrali nerešeno sa ekipom Zemuna, a rezultat je bio 1:1. Gosti su ove sezone ostvarili osam pobeda, uz tri remija i sedam poraza, pa sa 27 bodova na svom kontu trenutno zauzimaju 7.mesto na tabeli. U prethodnom kolu su kao domaćini savladali ekipu Sinđelića, a rezultat je bio 1:0. Meč je zakazan za sredu 13.novembar, sa početkom u 13:30 časova.\nMETALAC – DINAMO (sreda 13.novembar, 15:30 časova)\nEkipa Metalca iz Gornjeg Milanovca u okviru 19.kola Prve lige Srbije na svom stadionu dočekuje goste iz Vranja, ekipu Dinama. Domaćini su ove sezone ostvarili devet pobeda, uz tri remija i šest poraza, pa sa 30 bodova na svom kontu trenutno zauzimaju 4.mesto na tabeli. U prethodnom kolu su kao gosti poraženi u duelu sa ekipom Kabela, a rezultat je bio 3:1. Gosti su ove sezone ostvarili sedam pobeda, uz pet remija i šest poraza, pa sa 26 bodova na svom kontu trenutno zauzimaju 8.mesto na tabeli. U prethodnom kolu su kao domaćini savladali ekipu Radničkog 1923, a rezultat je bio 1:0. Meč je zakazan za sredu 13.novembar, sa početkom u 15:30 časova.\nKOLUBARA – GRAFIČAR (sreda 13.novembar, 16:00 časova, TV)\nLazarevačka Kolubara u okviru 19.kola Prve lige Srbije na svom stadionu dočekuje goste iz Beograda, ekipu Grafičara. Domaćini su ove sezone ostvarili osam pobeda, uz četiri remija i šest poraza, pa sa 28 bodova na svom kontu trenutno zauzimaju 5.mesto na tabeli. U prethodnom kolu su kao gosti odigrali nerešeno sa ekipom Budućnosti, a rezultat je bio 0:0. Gosti su ove sezone ostvarili devet pobeda, uz pet remija i četiri poraza, pa sa 32 boda na svom kontu trenutno zauzimaju 3.mesto na tabeli. U prethodnom kolu su kao domaćini savladali ekipu Trajala, a rezultat je bio 3:1. Meč je zakazan za sredu 13.novembar, sa početkom u 16:00 časova.\nTRAYAL – NOVI PAZAR (sreda 13.novembar, 18:00 časova)\nKruševački Trajal u okviru 19.kola Prve lige Srbije na svom stadionu dočekuje ekipu Novog Pazara iz istoimenog grada. Domaćini su ove sezone ostvarili četiri pobede, uz osam remija i šest poraza, pa sa 20 bodova na svom kontu trenutno zauzimaju 13.mesto na tabeli. U prethodnom kolu su kao gosti poraženi u duelu sa ekipom Grafičara, a rezultat je bio 3:1. Gosti su ove sezone ostvarili sedam pobeda, uz četiri remija i sedam poraza, pa sa 25 bodova na svom kontu trenutno zauzimaju 9.mesto na tabeli. U prethodnom kolu su kao domaćini poraženi u duelu sa ekipom OFK Žarkovo, a rezultat je bio 2:4. Meč je zakazan za sredu 13.novembar, sa početkom u 18:00 časova.\nRaspored Prve lige Srbije za sezonu 2021/22\n1 Budućnost D. 0 0\n2 Grafičar 0 0\n3 IMT 0 0\n4 Inđija 0 0\n5 Javor-Matis 0 0\n6 Kabel 0 0\n7 Loznica 0 0\n8 Mačva 0 0\n9 Mladost NS 0 0\n10 OFK Bačka 0 0\n11 OFK Žarkovo 0 0\n12 Rad 0 0\n13 Radnički SM 0 0\n14 Timok 1919 0 0\n15 Zlatibor 0 0\n16 Železničar 0 0